X-Creator Challenge Dibuka untuk Penyerahan Global Menumpu pada Penyelesaian Peralatan Pintar bagi Misi Menyelamat Kecemasan dan Bencana

XUZHOU, China, 1 Mac 2021 /PRNewswire/ — XCMG, pengeluar jentera pembinaan yang terkemuka (000425.SZ) melancarkan secara rasmi X-Creator Challenge, edisi ketiga dan dinaik taraf bagi Pertandingan Reka Bentuk Inovasi Mesra Alam “XCMG Cup” (Piala XCMG) yang terdiri daripada dua kategori pertandingan iaitu reka bentuk peralatan kecemasan jalan raya pintar dan reka bentuk peralatan menyelamat bencana geologi.

X-Creator Challenge Opens for Global Submissions Centering on Intelligent Equipment Solutions for Emergency and Disaster Rescue.

Kedua-dua kategori X-Creator Challenge menyeru idea reka bentuk peralatan perintis bagi membantu misi bantuan/menyelamat kecemasan dan bencana selepas berlakunya gempa bumi, tanah runtuh, banjir lumpur serta kemalangan pengeluaran terutamanya menggunakan teknologi pintar untuk menyelamatkan nyawa dalam keadaan yang mendesak. Cadangan pengubahsuaian di bawah dua kategori tersebut turut digalakkan untuk diserahkan bagi memenangi hadiah.

“Pada tahun 2020 sahaja, bencana alam menjejaskan kira-kira 138 juta orang di China maka pencarian penyelesaian dengan pantas untuk masalah kekangan dalam bantuan dan menyelamat bencana adalah sangat penting. Teknologi baharu seperti 5G, peralatan menyelamat kecemasan berbilang fungsi dimodulasi, penyahpasang/pemasangan peralatan yang pantas serta kawalan jarak jauh sudah pastinya merupakan kunci pembangunan selanjutnya,” kata Xiaodong Xu, Timbalan Pengurus Besar, Peralatan Keselamatan Memadam Kebakaran XCMG.

Peserta-peserta dari seluruh dunia kini dialu-alukan untuk memuat naik rekaan mereka secara dalam talian sehingga Jun ini. Selain daripada anugerah dan biasiswa kewangan, pemenang hadiah pertama akan diberi peluang untuk menjalankan projek mereka bersama universiti atau perusahaan. Peserta yang cemerlang daripada pusingan awal akan menerima jemputan temu bual daripada XCMG dan pemenang yang luar biasa bahkan boleh mendapat tawaran untuk menyertai pasukan XCMG.

X-Creator telah menyediakan himpunan pendanaan transformasi industri yang berjumlah 10 juta yuan (US$ 1.55 juta). Selain daripada reka bentuk penyelesaian dan peralatan yang lengkap, maklum balas pengoptimuman produk dan fungsi cemerlang yang dihantar oleh peserta antarabangsa akan turut dipertimbangkan untuk menerima anugerah.

Dilancarkan pada tahun 2016, pertandingan XCMG Cup merupakan sebahagian daripada 14 projek kebajikan awam global XCMG yang tepat kedudukannya dan merupakan satu pencapaian utama model penyelidikan dan pembangunan (R&D) tradisional bagi mempromosikan inovasi teknologi dan menggalakkan bakat muda untuk memajukan pembangunan mampan industri ini.

Berbilang konsep dan idea yang inovatif daripada pertandingan terdahulu telah diaplikasikan dalam reka bentuk dan pembangunan produk termasuk projek kipas rendah hingar dan berkecekapan tinggi yang kompak daripada XCMG Cup pertama, reka bentuk mesin pengorek kecil berbilang fungsi yang berkuasa mesra alam dalam tahun kedua antara yang lain.

Untuk maklumat lanjut mengenai X-Creator Challenge, sila kunjungi: https://www.xcmgapprentice.com/

Keywords: Auto Computer/Electronics Machinery Mining/Metals Transportation Awards New products/services


Pra-Tempah Huawei Mate 10 Di 11street – Dapatkan Hadiah RM999

11street adalah gedung membeli-belah atas talian yang terkenal menawarkan pelbagai barangan pada harga yang rendah. Oleh itu, 11street ingin memberi peluang kepada pelanggan baru dan sedia ada dengan membuka pra-tempahan peranti terbaru, Huawei Mate 10.

Bagi anda yang merancang untuk membeli telefon pintar canggih ini, 11street menawarkan hadiah berjumlah RM999 serta penghantaran ke rumah secara percuma. Malahan, pelanggan juga boleh mengurangkan harga bayaran dengan memasukkan kupon Big Savings RM100 yang boleh dimuat turun di dalam aplikasi.

Selain daripada itu, pelanggan juga diberi pilihan untuk membuat pembayaran secara ansuran iaitu selama 36 bulan. Pra-tempahan ini dibuka bermula hari ini sehingga 22 Oktober depan manakala penghantaran peranti pula akan bermula 28 Oktober kelak.


Aplikasi Clips Dari Apple Kini Boleh Dimuat Turun

Clips, sebuah aplikasi terbaru dibangunkan oleh Apple untuk pengguna iPhone, sudah dimuat turun lebih daripada 4 juta sejak empat hari sahaja diperkenalkan di Apps Store.

Dengan aplikasi Clips, anda boleh merakam video dan menyunting video dengan mudah seperti juru pakar. Ciri-ciri yang terdapat di dalam aplikasi ini seperti kawalan suara untuk memasukkan teks tanpa menaip sambil video dirakam, selain itu, anda boleh meletakkan sticker dan emoji menarik di dalam video tersebut, ditambah pula pelbagai filter termasuk efek komik.

Jika anda berminat untuk meletakkan muzik di dalam video yang diambil, fungsi ini juga disediakan. Selepas video habis disunting, dengan beberapa langkah sahaja anda boleh berkongsi video tersebut di media sosial berdasarkan orang yang selalu anda kongsi.

Aplikasi ini menggunakan jenis 64-bit dan menyokong iOS 10.3 ke atas, muat turun di SINI.


Pelan Prabayar U Mobile Unlimited Funz Beri Data Tanpa Had Percuma Untuk Pelbagai Aplikasi – Termasuk PUBG!

Bagi memberi lebih banyak pilihan kepada pengguna, Umobile kini memperkenalkan sebuah pelan prabayar baharu iaitu Unlimited Funz. Pelan baharu ini didatangkan sejumlah penawaran menarik – memberikan data tanpa had untuk pelbagai aplikasi.

Menariknya, data tanpa had ini tidak hanya terhad untuk aktiviti sosial semata-mata. Sebaliknya, ia turut ditawarkan untuk permainan mudah alih (termasuk Mobile Legends & PUBG) dan perkhidmatan permesejan. Syaratnya, pengguna perlu memastikan talian adalah sentiasa aktif.

Pek SIM ini ditawarkan pada harga RM10 – untuk menikmati tawaran data tanpa had Unlimited Funz, pelanggan perlu menambah minimum RM10 selepas mendaftar untuk pek SIM. Bagi pelanggan sedia ada, jika berniat untuk beralih ke pelan baharu ini anda hanya perlu mendail *118*6*2*3#. Maklumat lanjut layari, Umobile.


11street Memberi Anda Peluang Menjadi Yang Terawal Memiliki iPhone 8

Kami pasti anda diluar sana tidak sabar bukan menantikan kemunculan iPhone 8 di Malaysia? Oleh itu, 11street hari ini membuka sesi pra-tempahan iPhone 8 dan iPhone 8 Plus pada harga bermula RM3,649.

Bukan itu sahaja, setiap pra-tempahan akan membawa pulang hadiah bernilai RM200 secara percuma. Peranti yang dibeli pula akan diberikan jaminan satu (1) tahun dari Apple Malaysia. 11Street menawarkan empat varian terdiri daripada iPhone 8 64GB, iPhone 8 256GB, iPhone 8 Plus 64GB, dan iPhone 8 Plus 256GB dalam tiga pilihan warna iaitu Silver, Gold, dan Space Grey.

Harga untuk iPhone 8 64GB ialah RM3,649 manakala untuk varian teratas iPhone 8 Plus 256GB, ia dijual dengan tanda harga RM4,149 termasuk GST. Hadiah untuk pembelian ini mengandungi 1xRemax Lesu (RM19), 1xKJD Tempered Glass (RM69), 1xCager Powerbank 6,000mAh (RM63), dan 1xKJD Back case (RM49). Sesi Pra-tempah dibuka hari ini dengan stok yang terhad dan penghantaran peranti akan bermula pada 30 Oktober depan.

Pada masa sama, pihak Apple Malaysia masih belum lagi mengumumkan ketersediaan peranti ini di pasaran Malaysia malah, harga jualan juga turut tidak dinyatakan.


Rasmi! OPPO R17 Pro Bakal ‘Bertemu’ Pengguna Tempatan Pada 22 November 2018

OPPO Malaysia hari ini membawakan berita gembira apabila mengesahkan bahawa telefon pintar terbaharu keluaran mereka iaitu OPPO R17 Pro bakal bertemu pengguna tempatan pada 22 November depan!

Dengan tema “Seize the night”, majlis pelancaran itu akan diserikan lagi dengan kehadiran ahli squad selebriti tempatan OPPO iaitu MinChen dan Zahirah Macwilson.

Sebagai peneraju telefon pintar yang memberi tumpuan untuk membawakan inovasi lebih maju, OPPO amat memahami keperluan fotografi pengguna dan telah menghasilkan telefon sewajarnya iaitu OPPO R17 Pro.

R17 Pro dilengkapi kamera utama yang hadir dengan dua pilihan bukaan pintar iaitu f/2.4 dan f/1.5 – setiap kali kamera mengesan keadaan yang cerah, aperture akan beralih ke f/2.4 bagi menghasilkan gambar yang lebih tajam dan jelas.

Sementara itu, pada persekitaran yang gelap pula, lensa secara automatik akan bertukar ke aperture f/1.5 bagi membolehkan cahaya masuk dan seterusnya menghasilkan gambar yang lebih cerah serta jelas.

Baca Juga :

OPPO R17 Pro – Gergasi 3 Kamera + 2 Bateri + 1 Skrin Titisan Air
Sertai Peraduan Fotografi OPPO & Anda Berpeluang ‘Miliki’ OPPO R17 Pro


Facebook Padam 2.19 Bilion Akaun Palsu Pada Suku Tahun Pertama!!!

Aplikasi media sosial yang sangat popular di seluruh dunia, Facebook mengalami masalah lambakan akaun palsu yang seringkali digunakan bagi tujuan yang salah.

Ekoran daripada itu, Facebook telah mengambil inisiatif memadam akaun palsu tersebut.Bagi suku tahun pertama 2019, sebanyak 2.19 bilion akaun palsu telah dipadam berbanding tahun sebelumnya iaitu 1.2bilion akaun palsu pada suku tahun ke-4 2018.

Dikhabarkan Facebook akan menambai pelbagai kaedah alternatif bagi mengelakkan pengguna akaun palsu ini melanggar polisi perkhidmatan mereka.


Jenama Telefon Mewah Vertu Menutup Kilang Pengeluaran?!

Sebuah syarikat telefon mewah di England, Vertu terpaksa menutup sektor pengeluaran gara-gara tidak dapat melunaskan hutang sebanyak £128 juta (bersamaan RM710.72 juta) kepada bank. Pemilik kepada syarikat ini, Hakan Uzan juga dikatakan masih belum membayar £50 juta (bersamaan RM277.63 juta) kepada pemilik asal dari Hong Kong, Gary Chen.

Memandangkan jumlah yang perlu ditanggung agak tinggi, Vertu telah memberhentikan 200 pekerja pengeluaran bagi menjimatkan kos. Tambahan pula, pekerja yang diberhentikan tidak dibayar pampasan selain cubaan menghubungi wakil Vertu gagal.

Hakan Uzan yang memegang jenama, teknologi dan lesen Vertu masih lagi belum mengumumkan sama ada pengeluaran akan dilakukan pada masa kelak. Syarikat yang menghasilkan telefon pintar mewah Android dengan harga yang begitu tinggi ini dikatakan telah ditandingi oleh syarikat pihak ketiga. Pihak ketiga yang dimaksudkan ialah pengeluar yang menghasilkan aksesori mewah seperti salutan emas dan berlian untuk peranti iPhone dan Samsung.

Adakah orang sekeliling perasan yang anda telah menghabiskan wang sebanyak RM50,000 untuk sebuah telefon  yang diletakkan di atas meja di kedai makan?


Acer Predator Tampil Sebagai Penaja Pasukan Geek Fam

Acer Predator selaku jenama komputer gaming terkemuka di Malaysia hari ini mengumumkan syarikat mereka kini menjadi penajan kepada pasukan Geek Fam dengan serta merta. Geek Fam merupakan salah satu pasukan e-Sukan yang terkenal di Malaysia khususnya dalam permainan Dota 2 dan League of Legends (LoL).

Melalui penajaan Predator kepada pasukan ini, ia secara tidak langsung dapat memberi suntikan dana dan pada masa sama membawa nama Predator ke tahap yang lebih tinggi. Acer Malaysia turut membantu pasukan Geek Fam dalam menyediakan peralatan komputer seperti komputer desktop, monitor, dan laptop.

Awal tahun ini, pasukan Geek Fam telah berjaya menjadi juara dalam pertandingan Asia Pacific Predator League 2018 dengan mengalahkan pasukan dari Indonesia dalam perlawanan akhir.


HTC Desire 10 Pro & Desire 10 Lifestyle Rasmi Diperkenalkan!

Masih ingat ketirisan gambar HTC Desire 10 Pro? HTC dengan rasminya memperkenalkan dua peranti baru di bawah keluarga HTC Desire, dikenali sebagai Desire 10 Pro dan juga Desire 10 Lifestyle. Seperti yang sedia maklum, peranti yang hadir dalam siri ‘Desire’ adalah peranti berspesifikasi pertengahan, tetapi kedua-dua peranti ini menampilkan rekaan premium mirip HTC 10.

HTC Desire 10 Pro menawarkan spesifikasi yang boleh dibanggakan, iaitu hadir dengan skrin berukuran 5.5 inci dengan resolusi 1920×1080 piksel. Dikuasakan oleh pemproses MediaTek Helio P10 Octa Core, ia diserikan dengan memori dalaman 64GB, 4GB RAM.

Dari segi penggambaran pula, smartphone ini menyediakan lensa utama 20 Megapiksel dengan auto fokus laser, manakala lensa depan beresolusi 13 Megapiksel juga boleh membuat rakaman video HD penuh. Lebih istimewa lagi, Desire 10 Pro turut hadir dengan sokongan pengimbas cap jari.

HTC Desire 10 Lifestyle pula menawarkan spesifikasi lebih rendah berbanding Desire 10 Pro. Walaupun masih mengekalkan paparan skrin yang sama, resolusi skrinnya telah direndahkan kepada 1280×720 piksel. Sesuai untuk mereka yang gemar berhibur, smartphone ini menyokong pemproses Snapdragon 400, Quad Core berkelajuan 1.6GHz, ia turut dilengkapi memori dalaman berkapasiti 32GB dengan 3GB RAM.

Penggambaran smartphone ini juga berbeza, di mana kamera utama beresolusi 13 Megapiksel dan kamera hadapan pula 5 Megapiksel. Menyokong bateri Li-Ion 2700mAh berbanding 3000mAh pada Desire 10 Pro, agak mengecewakan kerana peranti ini tidak menyokong teknologi pengimbas cap jari sepertimana Desire 10 Pro.


Sony Malaysia Melancarkan Speaker Gergasi Dinamakan MUTEKI

Sony Malaysia baru-baru ini melancarkan speaker gergasi yang diberi nama MUTEKI (MHC-V90DW) untuk pasaran tempatan. Menariknya, speaker MUTEKI ini mensasarkan golongan amatur yang gemarkan muzik tanpa batasan. Apa bestnya, anda juga boleh ciptakan satu konsert dimana ia boleh disambungkan kepada lebih 10 speaker serentak melalui WiFi atau wayar.

Kalau ada jamuan reunion kawan sekolah lama, ia juga boleh digunakan sebagai pembesar suara, malah majlis keramaian atau hari jadi MUTEKI dijadikan tempat untuk anda berkaraoke. Nak ber-DJ? boleh saja kalau anda ada aplikasi Sony Music. Tak perlu menggosok ‘piring’ lagi, gosok saja skrin telefon, MUTEKI sedia menggegar pesta anda.

Speaker mudah alih terbesar pernah dihasilkan oleh Sony ini dianggarkan seberat 60kg dan tinggi 170sm. Ia juga boleh menukarkan suara lelaki kepada wanita atau sebaliknya hanya dengan satu butang. Untuk kelihatan ceria dan bersinar di dalam gelap, setiap pembesar suara memiliki lampu yang boleh bertukar warna.

Pada mulanya kami ingatkan harga mencecah lima angka ringgit Malaysia, tetapi MUTEKI cuma ditawarkan pada harga RM2,999 seunit di kesemua kedai konsep Sony seluruh Malaysia bermula hari ini.


vivo Y91 Tersedia Di Malaysia Bermula 5 Januari 2019 – Harga RM799

Berita baik buat semua! vivo ingin memeriahkan momen tahun baru anda dengan mengumumkan bahawa vivo Y91 bakal tersedia secara rasmi di pasaran tempatan bermula 5 Januari depan! Lebih mengujakan, harga yang ditawarkan sangat mampu milik iaitu RM 799 SAHAJA!

Bagi yang berminat, vivo Y91 boleh di dapati melalui kedai-kedai konsep vivo, pengedar-pengedar sah vivo atau gedung membeli belah atas talian seperti vivo Store, Lazada, Shopee, 11street dan Lmall.

vivo Y91 membawakan rekaan skrin bertakuk kecil pada saiz 6.22 inci dan menawarkan nisbah skrin-ke-kerangka sebanyak 88.6%. Melengkapinya adalah cip pemproses Mediatek Helio P22, memori sebesar 3GB RAM + 64GB ROM (boleh dikembangkan sehingga 256GB melalui kad memori), bateri 4,030 mAh, kamera utama : 13MP +2MP dan kamera hadapan : 8MP.


vivo AR Glass Bakal Diperkenalkan – Sokong Paparan 3D & Sudut Pandangan Seluas 110 Darjah?!

MWC 2019 Shanghai telah membuka tirai hari ini, vivo dijangka akan memperkenalkan teknologi baharu dalam acara tersebut dan salah satunya adalah kaca mata pintar AR Glass.

Menurut gambar yang dikongsi oleh pihak vivo, hanya diketahui kaca mata pintar vivo AR Glass ini sedia menyokong paparan skrin 3D yang mampu mencecah sehingga sudut pandangan seluas 110 darjah.

Seperti biasa, kita nantikan maklumat selanjutnya dari pihak vivo dalam acara MWC 2019 Shanghai.


Pra-Tempahan Vivo Y71 Mula Dibuka Pada Harga RM799

Bermula 6 April hingga 9 April 2018, mereka yang berminat untuk mendapatkan peranti vivo Y71 boleh mendapatkannya di gedung atas talian Shopee pada harga RM799. Pra-tempah ini juga menawarkan pilihan warna hitam dan emas.

Vivo Y71 sebuah peranti pertengahan-bawah menampilkan rekaan moden bersama paparan 18:9 FullView beresolusi HD+ (1440 x 720). Peranti ini dibekalkan memori 3GB dan storan dalaman sebesar 16GB bersama cip pemproses Snapdragon 425. Lensa kamera pula adalah 13 Megapiksel untuk bahagian belakang dan 5 Megapiksel untuk bahagian depan.

Jaminan skrin selama satu (1) tahun, kad mikroSD 32GB, dan fon kepala tanpa wayar akan diberikan kepada pelanggan yang membuat pembelian vivo Y71 menerusi Shopee.

Jika berminat, anda boleh membelinya dengan menekan klik di pautan ini.


Kerjasama U Mobile Dan Impact Malaysia Beri Kesedaran Potensi Kepada Belia Menerusi Kempen U Mobile’s Unlimited Moves

Jenama Telco terkemuka di Malaysia, U Mobile hari ini telah berkerjasama dengan Impact malaysia yang merupakan sebuah agensi di bawah Kementerian Belia dan Sukan telah menghasilkan seni mural yang diinsipirasikan oleh ruangan komuniti belia di Spacerubix, Puchong bagi memberikan kesedaran kepada belia tentang potensi diri mereka.

Majlis pelancaran ini telah dirasmikan oleh Menteri Beliau dan Sukan, Syed Saddiq Syed Abdul Rahman. Pelancaran ini memperlihatkan permulaan kempen U Mobile’s Unlimited Moves bersama Impact Malaysia.

Selain daripada seni mural, U Mobile turut  memberikan sambungan sebagai usaha mereka untuk memperkasakan pembangunan komuniti belia ini.

Menerusi kempen ini juga, mereka akan melaksanakannya di pusat-pusat komuniti belia terpilih di seluruh negara.

Hal ini bertujuan memberi kesedaran kepada golongan belia terhadap potensi mereka di dalam sukan dan pembangunan komuniti.

Sebagai simbolik kepada perasmian tersebut, YB Syed Saddiq, Heang Tuck dan Ahmed Faris melakukan lontaran bola ke jaring sebagai tanda sokongan mereka kepada penglibatan anak muda di dalam sukan dan pembangunan komuniti.


Penyelidik Seluruh Dunia Gunakan Platform Beacon Berkeley Lights Perangi COVID-19

Teknologi proprietari Berkeley Lights’, platform ‘optofluidic’ Beacon®, kini digunakan oleh penyelidik merentas tiga benua—A.S., China dan Australia—bagi membantu mereka mencari penyelesaian untuk Coronavirus

EMERYVILLE, California, 2 Mac 2020 /PRNewswire/ — Berkeley Lights, Inc., peneraju bagi pemilihan sel, kini terlibat dengan universiti serta pusat perubatan di A.S., China dan Australia yang ingin mencipta vaksin dan terapi bagi tujuan rawatan COVID-19, penyakit yang disebabkan oleh virus SARS-CoV2, atau ringkasnya, Coronavirus. Menggunakan teknologi proprietari Berkeley Lights, platform optofluidic Beacon®, Vanderbilt University Medical Center (VUMC) dan GenScript China kini menyaring sampel darah pesakit untuk mencari antibodi yang diperlukan bagi membantu membangunkan penyelesaian untuk Coronavirus, manakala penyelidik di University of Queensland di Australia menilai platform Beacon sebagai cara untuk mempercepatkan pembangunan program vaksin subunit rekombinan mereka.

Vanderbilt Vaccine Center (VVC) ialah salah satu tapak utama dalam Program Platform Pencegahan Pandemik DARPA (P3). Mengimbau sejarahnya melibatkan peningkatan kepantasan terhadap terapi untuk Zika dan sasaran virus lain, VVC telah dipilih oleh DARPA untuk menjadi tapak utama di A.S. bagi tujuan pembangunan terapi berasaskan antibodi baharu untuk mencegah jangkitan SARS-CoV2. Kini, VVC mula menerima sampel manusia yang penting daripada pesakit yang pulih yang akan disaring menggunakan platform Beacon Berkeley Lights bagi mendayakan penemuan antibodi pelindung.

“Platform Beacon membolehkan kami untuk menggunakan sel-B dalam cerakinan sel tunggal, membolehkan penerokaan kepelbagaian lebih besar bagi antibodi pelindung yang berpotensi, membantu kami mengenal pasti antibodi yang terbaik dengan lebih pantas,” kata Dr. Robert Carnahan, ketua projek Crowe Lab di VUMC.

Di Australia, University of Queensland ialah salah satu daripada beberapa kumpulan yang dipilih oleh Gabungan Inovasi Kesediaan Wabak (CEPI) untuk membangunkan vaksin Coronavirus hasil daripada teknologi respons pantas yang dilancarkan olehnya baru-baru ini. Universiti ini menilai platform Beacon tatkala ia berusaha untuk mencari cara bagi mempercepatkan pembangunan awal ke arah ujian klinikal.

“Platform Beacon membantu kami untuk bersedia dari segi pembuatan dengan lebih pantas daripada menggunakan pendekatan tradisional, yang berpotensi menjimatkan masa selama berbulan-bulan lamanya daripada garisan masa kami,” kata Dr. Trent Munro, Pengarah Kemudahan Biologik Kebangsaan dan Pengarah Program untuk rancangan Respons Pantas Vaksin dibiayai CEPI di University of Queensland. “Seperti mana yang kami lihat, setiap hari penting dalam respons kami terhadap wabak COVID-19 dan kami berharap agar pendekatan ini akan mendayakan pengeluaran vaksin masa depan.”

Di samping itu, GenScript Biotech Corporation mengumumkan pada awal Februari bahawa penyelidiknya berjaya menyaring dan mengenal pasti antibodi untuk COVID-19 dalam masa kurang daripada 24 jam dengan platform Beacon. Proses ini biasanya mengambil masa tiga bulan menggunakan penyaringan antibodi hibridoma tradisional. Ini merupakan kemajuan besar dalam memerangi wabak dengan lebih pantas dan mencari rawatan pencegahan dan terapeutik, khususnya untuk Coronavirus.

Latar Belakang Berkeley LightsDi Berkeley Lights, kami berpendapat sel adalah hebat! Sel berupaya menghasilkan penawar untuk penyakit, gentian untuk pakaian, tenaga dalam bentuk biobahan api dan protein makanan untuk nutrisi. Maka, persoalannya ialah, sekiranya alam semula jadi berupaya menghasilkan produk yang kita perlukan dengan cara yang boleh diskalakan, mengapa kita tidak melaksanakan perkara ini dengan lebih giat lagi? Jawapannya adalah dengan penyelesaian yang terdapat pada hari ini, sukar untuk melaksanakannya. Masa yang lama diperlukan untuk mencari sel yang betul untuk tugasan tertentu, dengan kos wang yang tinggi, dan sekiranya anda telah memilih titisan sel suboptimum, ia memberi hasil proses yang amat rendah. Berkeley Lights mempunyai penyelesaian lengkap untuk mencari sel terbaik dengan menyaring dan memulihkan sel individu secara fungsian untuk penemuan antibodi, pembangunan titisan sel, analisis sel T dan biologi sintetik. Teknologi proprietari kami dan platform Beacon® dan Lightning™ mempercepatkan kadar anda boleh menemui dan membangunkan produk berasaskan sel dalam tempoh yang singkat dengan kos yang rendah berbanding kaedah-kaedah penyelidikan konvensional dan legasi. Menggunakan alatan dan penyelesaian kami, saintis-saintis boleh mencari sel terbaik, kali pertama mereka mencarinya. Untuk maklumat lanjut, kunjungi www.berkeleylights.com.

Platform Beacon dan Lightning Berkeley Lights serta Culture Station Instrument adalah: Untuk Kegunaan Penyelidikan Sahaja. Bukan untuk digunakan dalam prosedur diagnostik.

Keywords:  Biometrics Biotechnology Computer/Electronics Health Care/Hospital Infectious Disease Control Medical/Pharmaceuticals Survey, Polls & Research


[ Ciri Baharu ] Terima Atau Tolak Jemputan Perbualan Kumpulan WhatsApp Kini Sedang Dibangunkan

Tiba-tiba anda dijemput masuk ke dalam perbualan kumpulan WhatsApp tanpa kebenaran anda? Kadang-kala berasa tertekan juga kerana sebenarnya anda tidak ingin ditambah masuk tanpa pengetahuan anda, bukan?!

Perkara ini mungkin tidak akan berlaku lagi kerana WhatsApp sedang membangunkan satu ciri baharu yang membolehkan anda membuat pilihan sama ada menerima atau menolak jemputan yang dihantar.

Dalam pengemaskinian akan datang ini, terdapat tiga pilihan yang boleh anda tetapkan seperti di bawah:

Apabila jemputan diterima, anda diberi pilihan untuk “Accept” atau “Decline”. Tambahan lagi jemputan ini hanya sah dalam tempoh 72 jam, anda perlu menunggu jemputan baru untuk masuk ke dalam kumpulan tersebut..

Buat masa sekarang ciri ini masih dalam peringkat pembangunan, dan ia akan diedarkan pada masa hadapan untuk pengguna Android dan iOS.


MYRodeo Sdn. Bhd Mengumumkan Kerjasama Bersama Digi iFleet

MYRodeo Sdn. Bhd (Rodeo) telah mengumumkan kerjasama bersama Digi iFleet untuk memberikan penjejak kenderaan yang lebih baik dengan kempen ‘adtech’ mereka di seluruh mod pengangkutan yang mereka gunakan untuk membawa jenama pengiklanan.

Digi iFleet adalah alat yang dipasang di kenderaan seperti kereta, van, bas, lori termasuk motosikal supaya ia dapat merekod setiap pergerakan, mengenalpasti kelajuan yang dipandu, malah dapat membantu siasatan jika berlaku kemalangan berdasarkan rekod setiap minit yang dihantar ke pusat analisa Digi.

Dengan kerjasama yang terjalin ini, Radeo dapat menjalankan kempen terkawal di sekitar Lembah Klang, untuk memastikan kenderaan bukan sahaja bergerak secara lancar, tetapi dalam masa yang sama juga dapat menunaikan permintaan pelanggan.

Menurut Ketua Pegawai Eksekutif Rodeo, Valens Subramaniam berkata “Bagi memberi inisentif kepada pemandu dan pelanggan, kami telah membuat satu kempen yang dinamakan ‘Swarm’, di mana pemandu yang paling kerap berada kawasan yang popular akan diberi ganjaran”.


Poladrone, Syarikat Dron Tempatan Melancarkan “Oryctes” – Dron Pertanian Pintar Kelapa Sawit Pertama di Dunia

CYBERJAYA, Malaysia, 25 Ogos 2020 /PRNewswire/ — Oryctes, dron pertanian pintar bagi industri kelapa sawit yang pertama di dunia, telah dirasmikan dan dilancarkan hari ini, dalam majlis MyDroneX Exclusive yang diadakan di Futurise, Cyberjaya.

Dengan kapasiti tangki sebanyak 16L, Oryctes berupaya menjalankan operasi penyemburan tepat pada skala sentimeter di tengah-tengah pokok sawit. Dron ini, yang merupakan alat agroteknologi terkini yang dibangunkan menggunakan teknologi pesawat udara tanpa pemandu (UAV), telah direkabentuk dan dikembangkan sepanjang tempoh 12 bulan oleh pasukan jurutera dron di Malaysia.

Dinamakan bersempena nama saintifik kumbang badak (Oryctes rhinoceros), Oryctes telah direka khusus untuk membendung masalah serangga perosak ini yang telah sekian lama merosakkan anak pokok sawit muda.

Oryctes berupaya menyembur racun serangga terus ke atas puncak pokok sawit untuk melindungi pucuk-pucuk muda daripada serangan kumbang badak, dan merupakan satu inovasi yang berpotensi untuk mengurangkan atau menghapuskan keperluan penyemburan manual.

Menurut Cheong Jin Xi, CEO Poladrone, inovasi di sebalik pembangunan Oryctes adalah dalam algorithm kecerdasan buatan (AI) yang memberikan dron keupayaan untuk mengenal pasti bahagian tengah sawit melalui suatu proses automatik.

Pertama, dron pemetaan akan meninjau kawasan ladang dan menangkap imej resolusi tinggi; kemudiannya, Airamap, satu perisian AI akan menganalisa data imej untuk mengenal pasti pokok, dan menyediakan perjalanan penerbangan; dan akhirnya, informasi ini dihantar kepada Oryctes untuk operasi penyemburan automatik.

“Dron di Malaysia biasa dipandang sebagai alat rekreasi, tetapi pengunaan komersial dron telah meningkat mendadak sejak kebelakangan ini. Dengan kemajuan dalam industri UAV, dron semakin senang untuk dikendali dengan lebih selamat. Semasa pembangunan Oryctes, kami merekanya untuk menjadi satu titik permulaan untuk petani tempatan kedalam dunia automasi pertanian,” kata Jin Xi.

Oryctes telah dibangunkan dengan sokongan daripada Malaysia Digital Economy Corporation (MDEC) dan Kementerian Komunikasi dan Media melalui Global Technology Fund. Oryctes mampu menyembur 2-3 hektar setiap jam, dan dilengkapi dengan sistem penyemburan yang senang diubahsuai untuk tanaman berlainan jenis: penyemburan tepat untuk kelapa sawit dan penyemburan menyeluruh untuk tanaman landai seperti padi.

Majlis perasmian dan pelancaran Oryctes telah disempurnakan oleh YB Dato’ Saifuddin Abdullah, Menteri Komunikasi dan Multimedia, dan turut dihadiri Datuk Isham Ishak, Ketua Setiausaha Kementerian Pengangkutan; Puan Surina Shukri, CEO MDEC; Tuan Mahadhir Abd Aziz, CEO Futurise; Captain Chester Voo Chee Soon; CEO Pihak Berkuasa Penerbangan Awam Malaysia (CAAM); and Tuan Najib Ibrahim, CEO Cyberview.

Pada 2017, industri kelapa sawit Malaysia telah menyumbang 3.8%, atau RM44.8 bilion, kepada KDNK negara, dan merupakan penyumbang terbesar bagi industri pertanian. Kejayaan dalam mengawal kumbang badak berpotensi untuk meningkatkan hasil tuaian industry kepala sawit, di mana adalah dianggar sebanyak 25% kerugian hasil tuaian adalah disebabkan oleh serangga perosak tersebut.

Untuk maklumat lanjut, sila kunjungi Oryctes kit media.

Keywords: Agriculture Computer Software Computer/Electronics New products/services Trade show news


[Tertiris] Sharp FS8015 Bakal Tampil Dengan Paparan 5.99″ FHD+

Penggunaan paparan skrin hampir penuh dilihat telah menjadi satu trend baru pengeluar telefon pintar yang semakin popular pada penghujung tahun 2017. Jadi tidak mustahil sekiranya penggunaan paparan sebegini akan menjadi satu ciri asas yang akan diperkenalkan pada lebih banyak peranti menjelang tahun 2018 nanti.

Baru-baru ini Sharp juga dikatakan akan turut menampilkan peranti dengan sokongan paparan skrin hampir penuh sebesar 5.99 inci beresolusi FHD+ atau 2160 x 1080 piksel. Berdasarkan kepada maklumat yang berjaya didedahkan melalui laman sesawang rasmi TENAA, Sharp FS8015 ini juga bakal dioperasikan oleh Android 8.0 Oreo, dikuasakan dengan pemproses MediaTek MT6795 Helio X10, dan ditawarkan dalam dua pilihan variasi berbeza iaitu 64GB + RAM 4GB ataupun 128GB + RAM 6GB.

Selain itu, ia juga menyokong dwi lensa beresolusi 13 + 12 Megapiksel untuk kamera utama, dan satu lensa swafoto beresolusi 16 Megapiksel. Manakala kuasa baterinya pula adalah sebesar 3100 mAh.


Perkongsian Gambar Apple Earpods Dengan Sambungan Lightning

Mungkin ramai di antara pembaca di luar sana yang sudahpun sedia maklum akan khabar angin yang mengatakan bahawa Apple bakal menyingkirkan port standard 3.5mm Audio jack pada iPhone 7.

Walaupun khabar angin ini masih lagi menjadi tanda tanya sehingga ke hari ini, beberapa keping gambar telah tersebar di Internet yang memperlihatkan Apple Earpods dengan sambungan Lightning bagi menggantikan jack 3.5mm.Gambar yang telah dikongsikan melalui blog mikro Weibo di China ini sedikit sebanyak telah mengukuhkan lagi khabar angin yang telah lama diperkatakan di kalangan peminat peranti keluaran Apple. Walau bagaimanapun, kesahihan gambar ini belum lagi dapat disahkan, jadi sama-sama kita nantikan kemunculan sebenar iPhone 7 pada bulan September nanti.


Rasmi! vivo V9 Berharga RM1,399 – Kamera Depan Sokong AI Face Beauty

Setelah hampir seminggu teka teki mengenai peranti terbaru vivo, hari ini bertempat di Kuala Lumpur Convention Centre, vivo Malaysia telah melancarkan vivo V9 untuk pasaran tempatan berharga RM1,399.

Kepada yang berminat dengan peranti ini, anda boleh membuat pra-tempah bermula hari ini (26 Mac) sehingga 30 Mac 2018 di Lazada, 11Street dan juga Shopee. Dapatkan juga hadiah premium atau sebuah JBL Wireless Speaker sementara stok masih ada.

Korang yang berminat, boleh la beli di sini ↓ ↓ ↓

Selain itu, kaki gamer Garena AOV mesti teruja sangat kerana dengan setiap pembelian vivo V9, anda akan dapat bundle karakter S-Grade Hero, Lauriel. Kempen ini akan bermula dari April sehingga September 2018.
(Dari kiri) Duta jenama vivo Janna Nick, Joyce Chu dan yang terbaru penyanyi serta pelakon Alvin Chong, bersama Mike Xu, CEO vivo Malaysia merasmikan vivo V9 di sidang media baru tadi.
Seiring dengan pelancaran tersebut, vivo juga berbesar hati untuk memperkenalkan duta terbaru mereka selain Janna Nick dan Joyce Chu iaitu Alvin Chong. Lelaki berbangsa Cina ini bukan sahaja seorang penyanyi, malah juga pelakon yang semakin meningkat naik selepas berlakon drama berjudul ‘Suri Hati Mr. Pilot’ dan juga ‘Awak Suka Saya Tak?’ bersama pelakon heroin, Emma Maembong.

Bagi yang belum tahu, vivo V9 menawarkan lensa hadapan beresolusi 24 Megapiksel dengan teknologi terkini, AI Face Beauty. Dengan teknologi baru ini, V9 mampu memberikan pengalaman berswafoto yang lebih sempurna dan semula jadi kepada kaki swafoto.
Baca Juga >> Leaked! Hasil Gambar vivo V9
Bakal menerima kemas kini Android 8.1 pada penghujung Mac 2018, telefon pintar ini juga dilengkapi kamera dengan fungsi HDR yang terkini, yang membolehkan pengguna mengambil gambar berlatar belakang cahaya matahari lebih baik berbanding sebelum ini. Malah, sesetengah HDR pada telefon pintar kelas-atasan di pasaran juga masih berada di takuk lama.

Salah satu ciri menarik yang ada pada V9 adalah AI Game Mode. Mod ini akan diaktifkan sebaik pengguna membuka game, dalam masa sama akan menyekat sebarang mesej dan panggilan yang masuk. Ia bermakna pengguna masih menerima panggilan dan mesej, tetapi diletakkan sebagai notifikasi latar belakang.
Baca Juga >> Leaked! vivo V9 vs iPhone X
↓↓↓ Hands-on Eksklusif! vivo V9


Tamago – Aplikasi Penstriman Langsung Terbaru Dari Astro

Aplikasi penstriman langsung yang kini semakin popular membolehkan pengguna menonton video tidak kira di mana mereka berada. Platfom yang disukai generasi millennial ini mendorong Astro untuk menghasilkan sebuah aplikasi yang diberi nama Tamago.

Tamago yang baru dilancarkan telah mendapat kerjasama dari Huomao, sebuah syarikat pembangun penstriman e-sukan dari China. Perkhidmatan penstriman terbaru ini mensasarkan pengguna dari Malaysia, Indonesia, Vietnam, dan Filipina. Setakat ini Tamago telah mencatatkan sebanyak 150,000 pengguna berdaftar dalam hanya dua bulan pelancarannya.

Tamago membolehkan pengguna untuk meneroka ciri-ciri interaktif seperti penstriman langsung, pemberian dan perbelanjaan hadiah maya termasuk interaksi masa nyata dan penciptaan kandungan.

Para pengguna juga diberi pilihan untuk menyokong UGC kegemaran mereka dengan menghantar hadiah maya yang boleh dibeli melalui pembelian dalam-aplikasi (in app purchases). Selain itu, pengguna juga boleh menonton strim secara langsung dari personaliti terkenal, permainan game, dan kandungan video seperti Office War, eGG Clan dan pelbagai lagi.

Muat turun Tamago : Google Play Store

Muat turun Tamago : Apple App Store


Pra-Tempah OnePlus 6T Di Lazada – Harga Bermula RM2,588

Tidak sampai 24 jam OnePlus 6T dilancarkan, peminat telefon pintar di Malaysia kini boleh membuat tempahan awal untuk memiliki OnePlus 6T. Ia merupakan set rasmi dan diedarkan oleh pengedar sah OnePlus iaitu Mi Han Sdn. Bhd.

Pra-tempah bermula hari ini (30 Oktober) hingga 7 November 2018 dan boleh dibuat di kedai atas talian Lazada. Kepada 100 tempahan terawal akan menerima satu tahun jaminan tambahan serta diskaun RM200 untuk pembelian OnePlus Bullets Wireless. OnePlus 6T dijangka akan dijual untuk pasaran tempatan pada 8 November 2018.

Harga yang ditawarkan oleh OnePlus 6T di Malaysia adalah :

8GB RAM + 256GB ROM – RM3,188


Akhirnya! Siri OPPO Reno2 Mendarat Di Pasaran Tempatan – Harga Bermula RM1,599!

Seperti yang dijanjikan! Akhirnya, OPPO memperkenalkan penerus legasi keluarga siri Reno iaitu OPPO Reno2 dan OPPO Reno 2F. Membawakan sejumlah panambahbaikan yang lebih baik dan hebat, kemunculan peranti ini pastinya akan membuka ruang lebih luas untuk pengguna berkarya dengan kreatif.

OPPO Reno2 membawakan paparan bersaiz 6.55″ AMOLED FHD+ dengan paparan Panoramic Screen – nisbah ke badan peranti adalah sebanyak 93.1%. Binaan peranti ini dilindungi dengan kemasan Corning Gorilla Glass 6 pada panel hadapan dan Corning Gorilla Glass 5 pada panel belakang. Menariknya lagi, ia menyertakan fungsi pengimbas cap jari terbina pada skrin – Hidden Fingerprint 3.0.

Dalaman peranti dikuasakan oleh cip pemproses Snapdragon 730G yang dibantu dengan sokongan gabungan memori 8GB RAM + 256GB ROM. Ia turut menyertakan sejumlah ciri menarik lain seperti Touch Boost 2.0 dan Link Boost.

Bagi jambatan kamera, peranti ini diselitkan dengan sokongan empat kamera utama: 48MP (main) + 8MP (wide angle) + 13MP (telephoto) + 2MP . Turut mengiringi adalah kamera selfie sebesar 16MP. Persediaan kamera ini mampu menyokong keupayaan 5x zoom hybrid dan 20x zoom digital.

Selain itu, ia juga didatangkan dengan ciri menarik lain termasuk Ultra Steady Video, Bokeh Effect Video (kamera depan & belakang), Ultra Dark Mode dan banyak lagi. Lebih gempak, video peranti ini juga menyertakan sokonga sehingga 20x zoom.

Melengkapi peranti adalah bateri 4,000mAh dengan sokongan pengecasan pantas VOOC 3.0. Tersedia dalam dua warna menarik seperti Luminous Black dan Sunset Pink, OPPO Reno2 ditawarkan pada harga RM2,299.

OPPO Reno 2F membawakan paparan skrin bersaiz 6.5″ AMOLED FHD+ dan menggunakan Corning Gorilla Glass 5 (depan & belakang) sebagai pelindung utama. Enjin dalaman peranti menggunakan cip pemproses Mediatek P70 dan dibantu memori sebesar 8GB RAM + 128GB ROM.

Untuk kamera, OPPO Reno2 F dilengkapi persediaan empat kamera utama dengan gabungan lensa 48MP + 8MP + 2MP + 2MP, dan kamera selfie sebesar 16MP. Melengkapi peranti adalah bateri 4,000mAh dengan sokongan pengecasan pantas VOOC 3.0.

Tersedia dalam dua warna menarik iaitu Sky White dan Lake Green, OPPO Reno2 F ditawarkan pada harga RM1,599.

Bagi yang berminat, sesi pra-tempahan akan dibuka bermula 16 – 25 Oktober 2019 di semua Kedai Konsep OPPO, kedai pengedar rasmi, laman rasmi OPPO, serta rakan e-dagang Lazada, Shopee, Senheng, senQ dan DirectD.

Pra-tempahan didatangkan dengan penawaran hadiah menarik bernilai sehingga RM318 – termasuk waranti perlindungan skrin (RM119) dan OPPO Reno Bag eksklusif bernilai RM119!

Ketersediaan OPPO Reno2 bermula pada 26 Oktober di semua Kedai Konsep OPPO, kedai pengedar rasmi, laman rasmi OPPO, serta rakan e-dagang Lazada, Shopee, Senheng, senQ dan DirectD, termasuk juga telco tempatan Celcom, Digi dan Maxis.

Pelanggan OPPO dan AEON kini dapat menikmati Reno2 pada kadar faedah 0% dengan kredit AEON sehingga 12 bulan ansuran, tiada deposit dan kad kredit diperlukan.


ASUS ROG Phone II Strix Edition Kini Rasmi – Dijual Pada Harga RM2,499

Setelah melihat pelbagai produk ROG baharu yang diperkenalkan di CES 2020, hari ini ASUS Malaysia telah mengumumkan kehadiran ROG Phone II Strix Edition untuk pasaran tempatan dengan tanda harga yang lebih mesra pengguna, iaitu RM2,499!

Edisi Strix mempunyai storan dalaman yang berbeza berbanding model sedia ada, iaitu dilengkapi 8GB RAM dan 128GB ROM. Spesifikasi lain termasuk sokongan cip pemproses Snapdragon 855+, bateri sebesar 6,000mAh dengan pengecasan pantas 30W, paparan skrin bersaiz 6.59 inci AMOLED yang dilindungi Corning Gorilla Glass 6.

Bahagian kamera diletakkan dwi-lensa 48MP + 13MP untuk kamera utama, sementara kamera swafoto menggunakan 24MP lensa.

Pembelian ASUS ROG Phone II Strix Edition didatangkan sekali dengan AeroCase dan AeroActive Cooler II (bernilai RM398), ketersediaan bermula pertenghan Januari 2020 pada harga RM2,499.

Reviu Eksklusif: Bedah Siasat Kehebatan ASUS ROG Phone II, Power Ke?


YeeCall, Panggilan Video Berkualiti Tinggi

YeeCall adalah aplikasi sosial yang menawarkan panggilan video berkualiti tinggi. Mod panggilan video pula boleh ditetapkan untuk perseorangan dan juga panggilan berkumpulan sehingga maksimum dua puluh orang pemanggil dalam satu panggilan kumpulan. Kualiti video yang baik menjanjikan anda dapat melihat dan berinteraksi dengan jelas dalam panggilan.

Selain panggilan video, YeeCall juga mempunyai fungsi panggilan HD, developers mengaplikasikan teknologi Advanced Noise Removing Technology (ANRT) yang akan mengesan bunyi latar dan menapisnya dari didengari ketika panggilan dibuat. Fungsi ini juga menganalisa kelajuan internet anda dan akan menala data Internet yang keluar masuk bagi memastikan panggilan kekal stabil ketika aktif.


OPPO Kini Perkenalkan Powerbank Edisi Khas Gundam Dengan Sokongan VOOC!

Pengecasan pantas sudah menjadi kepentingan dalam sesebuah peranti pintar, OPPO merupakan salah satu syarikat yang mempunyai teknologi pengecasan pantas yang dikenali sebagai VOOC.

Tahun lepas, OPPO telah melancarkan sebuah powerbank bertema Pikachu dengan sokongan pengecasan SuperVOOC berkapasiti 10,000mAh. Kerjasama ini mendapat sambutan meriah di kalangan peminat Pikachu, terkini edisi khas Gundam sempena ulang tahun ke-40 turut diperkenalkan di pasaran China.

Menurut OPPO, powerbank ini didatangkan dalam 2 pilihan kerangka iaitu rekaan klasik RX-78-2 Gundam dan RX-0 Unicorn Gundam bersama ukiran halus yang amat memuaskan. Kapasiti powerbank ini tetap menggunakan 10,000mAh, dilengkapi dengan sokongan pengecasan pantas dua hala sehingga 20W, bagi peranti yang tidak menyokong pengecasan pantas tetap boleh mengecas dengan kelajuan 10W.

Kepada yang berminat, powerbank Gundam ini ditawarkan pada harga RMB299 (kira-kira RM178) untuk pasaran China. Untuk pasaran tempatan pula, pihak OPPO masih belum mengumumkan lagi.


Pilihan Warna Hitam Berkilat Kini Di Huawei P10 Plus

Ketika dilancarkan pada bulan Februari yang lalu, Huawei P10 Plus  didatangkan dalam pilihan warna Arctic White, Greenary, Dazzling Blue, Graphite Black, Prestige Gold, Rose Gold, dan Moonlight Silver. Hari ini, Huawei mengumumkan mereka akan mengeluarkan warna baharu yang dipanggil “Bright Black”, kemasan berkilau disamping warna kesat yang terdahulu.

Huawei P10 Plus yang dipadankan bersama skrin 5.5 inci 2K dikuasakan oleh pemproses HiSilicon Kirin 960 octa-core 2.3GHz serta RAM sebanyak 6GB dan storan seluas 128GB. Fungsi dwi kamera Leica membekalkan sensor 12MP dan 20MP yang menyokong gambar monochrome. Sementara kamera depan, Huawei meletakkan sensor 8 Megapiksel mampu merakam gambar efek bokeh. Menggunakan bateri berkapasiti 3,750mAh peranti ini juga dioperasikan dengan Android Nougat terus dari kotak.

Huawei P10 Plus “Bright Black” akan dijual di China melalui laman e-dagang Vmall, JD.com, Suning.com dan Tmall pada harga CNY4,888 (lebih kurang RM3,147) seunit.


Isu Touch ID Pada iPhone 8 – Mungkin Tidak Akan Hadir Pada Panel OLED?!

Sebelum ini kita dikhabarkan butang Home selaku pengimbas cap jari pada iPhone 8 akan dibuang, dengan menggantikan Touch ID pada panel OLED di paparan hadapan, berkemungkinan perkara ini tidak akan berlaku kerana pihak Apple menghadapi isu kesukaran atau kelewatan dalam projek pembangunan fungsi ini.

Isu ini berkait rapat dengan bekalan dari pembekal kerana bahagian tersebut yang dikatakan agak rumit untuk dibangunkan. Ada spekulasi yang berpendapat Apple akan melakukan langkah drastik dengan meletakkan Touch ID di bahagian belakang peranti tersebut.

Menurut Andy Hargreaves, pakar analisis dari Pacific Crest Securities, pilihan sedemikian tidak boleh ditolak oleh Apple. Tambahnya lagi, Apple mungkin menghadapi kelewatan dalam pengeluaran iPhone 8 atau fungsi Touch ID pada panel OLED dihapuskan. Perkara ini tidak akan berlaku kerana sistem keselamatan dan privasi tidak akan terjamin sekiranya fungsi cap jari tiada.

Jadi apakah langkah yang patut diambil oleh Apple kerana iPhone 8 ini seperti kita sedia tahu peranti yang jauh lebih mahal berbanding iPhone 7s dan mempunyai ciri-ciri tambahan yang istimewa. Pada pendapat kami, butang Touch ID boleh diletakkan di bahagian tepi seperti Sony Xperia Z5 dan tidak semestinya di bahagian belakang sahaja. Apa-apa pun kita tunggu sahaja maklumat terbaru pada masa akan datang.


Pra-Tempah Sony Xperia XZs dan Xperia XA1 Untuk Pasaran Tempatan Bermula 29 Mac hingga 9 April Ini

Kemunculan Sony Xperia XZs yang sebelum ini berjaya menarik perhatian umum dengan keupayaannya untuk membuat rakaman video gerak perlahan pada kelajuan 960 bingkai sesaat ini nampaknya boleh dinikmati oleh pengguna tempatan tidak lama lagi. Hari ini Sony Mobile Malaysia bukan sahaja telah mengumumkan ketibaan Sony Xperia XZs untuk pasaran tempatan, tetapi ia turut memperlihatkan kehadiran model terbaru iaitu Sony Xperia XA1.

Pelancaran dua model terbaru dari siri Xperia X ini turut menyaksikan kerjasama kali ketiga antara Sony Mobile Malaysia dengan 11street, bagi tujuan pra-tempah secara eksklusif yang bermula dari 29 Mac ini hingga 9 April nanti. Selain itu, pra-tempah di seluruh negara ini juga turut boleh dibuat melalui Sony Stores terpilih, Sony Mobile Stores, Sony Centres dan juga pengedar yang sah.

Dengan setiap pembelian pra-tempah Sony Xperia XZs yang dijual pada harga RM2,899, pengguna akan menerima hadiah eksklusif iaitu Stereo Bluetooth Headset SBH80, Quick Charger UCH12W  dan juga sarung silikon lutsinar berserta pelindung skrin kaca yang bernilai RM697. Manakala pengguna yang membuat pra-tempah Sony Xperia XA1 yang dijual pada harga RM1,199 ini pula akan menerima USB Type-C Charging Dock DK60, sarung silikon lutsinar dan juga pelindung skrin kaca yang bernilai RM268.

Sony Xperia XZs tersedia dalam tiga warna pilihan iaitu Ice Blue, Warm Silver dan Black, manakala Sony Xperia XA1 hadir dalam empat warna kontemporari iaitu White, Black, Pink dan Gold. Lebih menariknya, pembelian Xperia XA1 turut disertakan dengan Style Cover Stands yang tersedia dalam warna hitam dan putih.


Honor Play VS Xiaomi Mi 8, Manakah Peranti Chicken Dinner Paling Berkuasa!

Siapa tidak kenal permainan popular PUBG Mobile? Ia merupakan permainan mempertahankan diri yang menyaksikan anda dan sekumpulan pemain mendarat di kawasan pulau terbiar, dalam misi tersebut anda perlu mengumpul kelengkapan baharu dan mencari senjata api termasuk bom untuk menentang musuh.

Kehadiran honor Play sebagai sebuah peranti gaming yang memfokuskan pada pengalaman bermain, teknologi GPU Turbo terbina dalam boleh dikatakan prestasinya jauh lebih baik di mana mampu meningkatkan kelancaran pemproses grafik sehingga 60%, di samping mengurangkan penggunaan bateri sehingga 30%. Lebih-lebih lagi kolaborasi antara honor Play dan PUBG Mobile menjadikan permainan ini lebih menarik.

Sekarang, apa kata kita terokai lebih mendalam kehebatan
honor Play vs Xiaomi Mi 8!

Bagi membandingkan prestasi keseluruhan permainan pada kedua-dua peranti ini, kami telah menggunakan aplikasi ujian permainan GameBench dalam menguji prestasi honor Play dan Xiaomi Mi 8 semasa bermain PUBG Mobile dan Mobile Legends.

Dalam masa dua minit selepas memasuki permainan, honor Play turun ke 31fps dari saat pendaratan dengan payung terjun, tetapi dengan segera ia kembali normal dan kekal stabil antara 39fps ~ 41fps. Xiaomi Mi 8 pula kekal pada 38fps ~ 41fps selama tiga minit pertama, tiada tanda lag atau hang prestasi sangat memuaskan.

Di antara masa 8:30 hingga 8:45, Mi 8 jelas menunjukkan penurunan 30fps ke bawah di atas sebab bangunan yang lebih rumit dalam permainan, dan masih terdapat sedikit ketidakstabilan sepanjang waktu pemulihan. Sebaliknya, prestasi honor Play sangat stabil dalam senario yang tidak jauh beza iaitu di antara 35fps ~ 41fps.

Setelah bermain 9 minit 30 saat kemudian, kerangka Mi 8 berasa sedikit panas dan secara langsungnya menjejaskan output grafik. Kadar fps juga berlaku ketidakstabilan yang ketara, malah menurun ke 29fps. Sebaliknya honor Play juga menghadapai kepanasan pada kerangka, tetapi kadar fps masih stabil kekal di antara 34fps ~ 41fps, semua ini tergantung pada keupayaan penyejukan yang unggul dari cip pemproses Kirin 970!

Pada akhir permainan, Mi 8 yang mengalami kepanasan berterusan telah kehilangan keseimbangannya dan menurun ke kadar 21fps, amat mengecewakan! Lain pula dengan honor Play, tiada sebarang penurunan kadar fps malah prestasi lebih baik dari sebelumnya di mana kekal stabil sekitar 38fps ~ 41fps, hebat!

Selain PUBG Mobile, kami juga telah menjalani ujian pada satu lagi permainan popular iaitu Mobile Legends. Sepanjang waktu bermain permainan bergrafik tinggi ini, honor Play mempunyai prestasi yang amat luar biasa di mana secara keseluruhannya ia kekal pada kadar 60fps tanpa penurunan yang ketara.

Ini semua adalah keupayaan GPU Turbo yang mampu mengoptimasikan permainan secara mendalam, tambahan lagi pengurusan haba pada Kirin 970 yang baik.

Bagi Xiaomi Mi 8 pula, prestasi baik pada permulaan permainan tetapi berlaku sedikit ketidakstabilan setelah 8.45 minit bermain dan kembali stabil pada akhir permainan.

Secara keseluruhannya, prestasi Mi 8 masih tidak sehebat honor Play mungkin disebabkan pengujian segera pada Mobile Legends setelah PUBG Mobile. Sekaligus mengakibatkan isu kepanasan pada Snapdragon 845 menjadi agak serius dan akhirnya mempengaruhi pengalaman permainan.

Secara keseluruhannya, prestasi honor Play mencapai purata 40fps, lebih baik berbanding Xiaomi Mi 8 yang hanya mencapai purata 39fps pada permainan PUBG Mobile.

Bagi penggunaan kuasa bateri pula, honor Play mampu bertahan selama 7.7 jam untuk permainan, jauh beza dengan Mi 8 yang hanya bertahan selama 3.1 jam.

Manakala untuk permainan Mobile Legends pula, honor Play mencapai kadar 59fps lebih baik berbanding Xiaomi Mi 8 yang mencapai kadar 57fps.

Justeru itu, jelas memperlihatkan honor Play yang dijanakan teknologi GPU Turbo ini berjaya mengalahkan Xiaomi Mi 8 yang menggunakan cip pemproses Snapdragon 845 pada harga yang lebih berpatutan.

** Ini adalah artikel advertorial dari honor Malaysia


Christopher Lee dan Fann Wong jadi duta OMG! Gods of Three Kingdoms di Singapura, Malaysia dan Vietnam

BANDAR RAYA HO CHI MINH, Vietnam, 9 Jun 2021 /PRNewswire/ — OMG! Gods of Three Kingdoms merupakan permainan mudah alih main peranan dan strategi yang diinspirasikan oleh Three Kingdoms terkini yang diterbitkan oleh VNGGames, dilancarkan di Singapura dan Malaysia pada 2 Jun. Perbezaan yang paling ketara ialah mekanisme tempur unik yang menggabungkan ciri-ciri genre taktikal dan sistem pertarungan-automatik yang bergaya.

Christopher Lee dan Fann Wong jadi duta OMG! Gods of Three Kingdoms di Malaysia, Singapura dan Vietnam.

Dalam masa yang sama, OMG! Gods of Three Kingdoms turut mengumumkan bahawa Christopher Lee dan Fann Wong merupakan duta-duta bagi permainan tersebut. Berita ini amat menggembirakan dan disokong dengan penuh semangat oleh para pemain serta peminat mereka dari seluruh Asia.

Fann Wong ialah seorang pelakon hebat Singapura manakala suami beliau Christopher Lee ialah seorang pelakon terkenal dari Malaysia. Mereka merupakan pasangan bahagia Pulau Singa Singapura dan telah dikenali di seluruh Asia. Orang ramai mengenali mereka melalui watak-watak mereka dalam filem-filem terkenal seperti The Return of the Condor Heroes, The Legendary Swordsman, Madam White Snake, Moon Fairy dan sebagainya.

Walaupun mereka terlibat dalam banyak genre filem serta banyak peranan yang berbeza dalam dunia hiburan, imej mereka yang paling mengagumkan ialah wira dan wanita jelita dalam drama purbawara. Walau bagaimanapun, peminat masih belum melihat mereka muncul bersama dalam visual purba untuk seketika. Justeru itu, mereka merupakan pilihan terbaik untuk menjadi duta-duta OMG! Gods of Three Kingdoms.

Sebelum tiba ke Singapura dan Malaysia, OMG! Gods of Three Kingdoms dilancarkan di Vietnam dan Thailand pada penghujung April dan mencapai banyak kejayaan dengan berjuta-juta pemain. Ketika ini, semua orang boleh terjun ke dunia OMG! Gods of Three Kingdoms dan memulakan sebuah pengembaraan bersama Christopher Lee, Fann Wong dan pemain-pemain lain dari seluruh rantau ini.

VNGGames  diiktiraf sebagai salah satu penerbit permainan terkemuka yang berpangkalan di Vietnam, sebahagian daripada VNG Corporation – syarikat pemula unikorn yang pertama seumpamanya di Vietnam (The Asean Post). Dengan pengalaman selama 16 tahun dalam menerbitkan permainan dalam pasaran Vietnam dan beberapa wilayah asing, VNGGames kini mengambil langkah seterusnya dengan serius untuk menakluk pentas dunia, bermula dengan pasaran Asia Tenggara (SEA).

Keywords:  Electronics Gaming Computer/Electronics Entertainment Mobile Entertainment Multimedia/Online/Internet Telecommunications Licensing/marketing agreements


8 Laman Web Untuk Muat Turun Muzik & Kesan Bunyi Percuma: Video Komersial Juga Boleh Guna!

Adakah korang mahu menghasilkan video untuk kerja ataupun ingin edit vlog kehidupan peribadi? Muzik latar dan kesan bunyi pasti diperlukan. Namun begitu, banyak kesan muzik dan bunyi di Internet mempunyai masalah hak cipta. Adakah korang sering menghabiskan masa untuk mencari bunyi yang sesuai bagi video?

Hari ini, admin akan memperkenalkan 8 laman web kepada korang untuk muat turun muzik dan kesan bunyi secara percuma! Ingatlah untuk tanda buku ini!

Perpustakaan muzik percuma YouTube sangat mudah digunakan. Terdapat lebih daripada 1,000 muzik dan kesan bunyi persekitaran yang boleh muat turun. Semuanya percuma!

Yang perlu diingatkan, semasa menggunakan muzik sebegini, korang perlu “menambahkan nama pengarang sebagai sumber”. Contohnya, korang perlu menambahkan namanya ke senarai terakhir dalam video.

Anda boleh mengesan pelbagai kesan bunyi sub-ambient di Freesound seperti vokal yang bising, suara di tepi jalan, drum dan lain-lain. Sudah tentu, muzik latar yang percuma juga sangat diperlukan!

Anda perlu daftar akaun dengan Freesound sebelum korang boleh muat turun kesan bunyi. Sebilangan besar bunyi percuma untuk penggunaan komersial, tetapi korang mesti ingatlah menunjukkan sumber pengarang!

Ingin mencari kesan bunyi untuk muzik klasik dan pelbagai alat muzik? Musopen pasti sesuai untuk korang. Bahan bunyi ini benar-benar percuma, dan muziknya merupakan hak cipta domain awam, jadi korang dapat mencari karya pemuzik klasik dan kesan bunyi alat muzik.

Freepd dapat mencari bahan bunyi dari pelbagai jenis filem, muzik, dan alat muzik, serta muzik pop dari zaman yang berlainan.

Semua kandungan muzik dilesenkan secara percuma dan digunakan untuk tujuan komersial.

Terdapat banyak pemuzik terkenal di SoundCloud yang ingin berkongsi muzik mereka ke seluruh dunia. Laman web mempunyai kategori Creative Commons, korang boleh muat turun muzik orang lain. Korang hanya perlu klik untuk memuat turun dan mendapatkan fail MP3.

Walau bagaimanapun, sebilangan pecipta mempunyai kriteria seperti mendapatkan “likes” yang tertentu di Facebook mereka untuk muat turun fail audio.

Cari kata kunci di laman web Findsound, dan korang boleh mencari pelbagai bahan muzik dan kesan bunyi yang percuma. Klik pautan untuk pratonton, dan klik ‘save as’ untuk muat turun.

Laman web ini sangat mudah digunakan, dan pengguna boleh melihat sekilas kategori muzik dan memilih muzik yang korang berminat. Muat turun secara percuma untuk digunakan dalam video komersial, asalkan nama pencipta ditanda sebagai sumber.

Laman web ini merupakan koleksi bahan muzik peribadi yang mengandungi bahan suara dari pelbagai muzik popular, muzik yang akan digunakan dalam suasana perayaan atau kesan bunyi dari pelbagai filem.

Bahan bunyi ini boleh dimuat turun secara percuma dan digunakan untuk komersial, tetapi juga perlu menunjukkan sumbernya.


HUAWEI FreeBuds 3i Turut Rasmi – Dijual Pada Harga RM399 Sahaja!!

Bukan hanya HUAWEI Nova 7 SE yang di lancarkan pada hari ini, tetapi HUAWEI turut melancarkan HUAWEI FreeBuds 3i yang dijual pada harga RM399!!

Menariknya ia dihadirkan dengan dengan fungsi noice cancelation  dan mampu bertahan sehingga 3.5 jam. Pod simpanan pula mampu bertahan 14.5 jam.

BAgi ynag berminat untuk membeli, anda turut boleh mendapatkan hadiah percuma bernilai RM1256 termaktub kepada terma dan syarat. IA akan tersedia pada 19 Jun di HUAWEI Store dan HUAWEi Experience Stores di seluruh negara.


Nokia 6 Silver Habis Terjual Di China

Oleh kerana mendapat permintaan yang tinggi di pasaran China, HMD Global pengeluar telefon pintar jenama Nokia telah mengeluarkan satu lagi warna tambahan pada model Nokia 6 iaitu warna perak pada 11 April 2017 yang lalu.

Dalam masa yang singkat sahaja, semua unit telah habis dijual di laman sesawang jualan atas talian JD. Mengikut pengguna di China, mereka meminati dan menyukai rekabentuk wajah baharu peranti Nokia ini.

Adakah pengguna di Malaysia juga akan tertarik untuk membeli peranti Android daripada jenama Nokia ini apabila ia secara rasmi dibawa masuk ke pasaran tempatan?


Perkhidmatan BBM Bakal Berhenti Operasi Sepenuhnya Pada 31 Mei 2019

Perkhidmatan BlackBerry Messenger (BBM) pernah popular dan menguasai pasaran satu masa dahulu. Bagaimanapun, perkhidmatan itu nampaknya tidak bertahan untuk tempoh yang lama selepas WhatsApp mula menjadi platform utama untuk perbualan pada ketika ini.

Ekoran itu, kini dimaklumkan bahawa perkhidmatan BBM untuk pengguna akan berhenti beroperasi sepenuhnya pada penghujung bulan hadapan iaitu 31 Mei 2019. Selepas tarikh tersebut, pengguna tidak boleh lagi membuka sebarang mesej mahupun fail yang terdapat di dalam aplikasi BBM mereka.


Rockwell Automation Mempamerkan Keupayaan Baharu dalam FactoryTalk (R) InnovationSuite (TM), Dikuasakan oleh PTC, untuk Mempercepatkan Transformasi Digital

MILWAUKEE dan BOSTON, 5 November, 2020 /PRNewswire/ — Rockwell Automation, Inc. (NYSE: ROK) hari ini mengumumkan satu set keupayaan baharu untuk FactoryTalk InnovationSuite, yang dikuasakan oleh PTC untuk memudahkan, menskalakan dan mempercepatkan transformasi digital untuk organisasi industri. Berita ini menyusuli pengumuman terbaru bahawa kedua-dua syarikat ini melanjutkan dan meluaskan skop perikatan strategik mereka berikutan momentum pasaran yang kuat dan pengiktirafan industri yang meluas terhadap InnovationSuite. Sejak dilancarkan pada tahun 2018, InnovationSuite telah berjaya menyediakan pelbagai penyelesaian bernilai tinggi untuk syarikat automotif terbesar di dunia, barang pengguna laris, penjagaan kesihatan, minyak dan gas, serta syarikat farmasi merentasi 21 buah negara.

“Keperluan untuk transformasi digital telah meningkat dengan ketara apabila pelanggan kami mempercepatkan inovasi, memaksimumkan produktiviti tenaga kerja, dan mengoptimumkan operasi” kata Arvind Rao, pengarah pengurusan produk di Rockwell Automation.”Keupayaan baharu ini digabungkan dengan ekosistem rakan kongsi peneraju industri kami membantu kami meluaskan teknologi dan kepimpinan penyelesaian kami, memenuhi keperluan pelanggan kami untuk kemudahan, penskalaan dan kepakaran domain.”

FactoryTalk InnovationSuite merupakan set perisian transformasi digital komprehensif yang pertama dalam industri yang menawarkan industri Internet Benda Industri (IIoT) yang disepadukan sepenuhnya, analisis pinggir-ke-awan, sistem pelaksanaan pembuatan (MES), dan keupayaan realiti terimbuh (AR) — yang diperlukan untuk perusahaan berkaitan. InnovationSuite menjadikan ia mudah untuk dibangunkan secara pantas, beroperasi, dan akhirnya menskalakan penyelesaian inovatif untuk operasi secara global.

“Kami berasa gembira dapat bekerjasama dengan pasukan Rockwell Automation pada penawaran InnovationSuite kami bagi generasi berikutnya,” kata Don Busiek, naib presiden kanan, perikatan strategik, PTC. “Semasa kami membantu organisasi menyelaraskan semula matlamat transformasi digital mereka untuk memerangi persekitaran makroekonomi semasa, kami yakin bahawa InnovationSuite menawarkan cara yang paling menyeluruh dan berkesan untuk mengoptimumkan kakitangan, produk, dan proses-proses mereka — memberikan kuasa kepada pengeluar untuk merangkumi norma baharu mereka”

Penambahan baru kepada InnovationSuite direka cipta untuk membantu pelanggan merentasi pelbagai keutamaan transformasi digital, termasuk:

FactoryTalk® Edge Gateway yang diumumkan baru-baru ini meningkatkan kesetiaan data teknologi operasi (OT) dengan ikutan konteks yang tinggi menggunakan keupayaan Objek Pintar FactoryTalk® Rockwell Automation yang unik, dan dipakejkan kepada model data boleh dikonfigurasi yang dapat dipetakan ke aplikasi teknologi maklumat (IT) huluan bagi mengumpul pemahaman syarikat. Baru-baru ini syarikat ini meluaskan hubungannya dengan Microsoft untuk mempercepatkan ketangkasan digital dari pinggir ke awan dengan mengintegrasikan model data yang dipercayai dan diseragamkan ini dengan Platform Penyelesaian IIoT ThingWorx® PTC dan hub IoT Microsoft Azure. Dengan pemerolehan ASEM oleh Rockwell Automation, pelanggan mempunyai akses ke pilihan portfolio perkakasan dan perisian pinggir industri yang lebih luas.

FactoryTalk® Analytics kini menawarkan satu tatasusunan komprehensif bagi keupayaan sains data dipermudah untuk pelbagai persona – jurutera proses, saintis data, dan saintis data warganegara — dan mengurangkan usaha penyediaan data analisis sehingga 70%. Keupayaan baharu termasuk pengorkestraan data hujung ke hujung dengan pemodelan data visual, kesambungan tindanan terbuka, templat analisis pra-binaan, dan penggunaan model layan diri untuk perjalanan perkhidmatan penuh pelanggan.

Rockwell Automation Digital Thread secara unik membolehkan aliran kerja usaha sama antara pereka produk, jurutera pengeluaran, dan pembekal OEM, mengoptimumkan proses reka bentuk dari awal. Pendekatan ini mengurangkan masa pembangunan produk baharu dari bertahun-tahun menjadi beberapa bulan. Selanjutnya, dengan mengesahkan dan mengoptimumkan prestasi dalam persekitaran maya sebelum pelaksanaan fizikal, waktu penugasan dipendekkan menjadi separuh. Seperti mana model data yang terbentuk pada fasa reka bentuk adalah secara automatik digunakan dalam aplikasi analisis awal, pemahaman baharu yang hebat dapat dimanfaatkan untuk mencapai tahap prestasi baharu.

Memberikan Nilai melalui Perkhidmatan Perundingan dan Profesional bertaraf Dunia

Dengan pemerolehan Kalypso, Rockwell Automation kini menawarkan rangkaian penuh perundingan, sains data, teknologi, pengurusan proses perniagaan dan perkhidmatan terurus yang membolehkan transformasi rantaian nilai, dari produk ke kilang ke pelanggan. Kira-kira 250 pelanggan InnovationSuite baharu dan satu perpustakaan yang mengandungi berdozen-dozen kes kegunaan industri berulang, perkhidmatan perundingan dan penghantaran Rockwell Automation merupakan komponen yang sangat berbeza dalam perjalanan transformasi digital InnovationSuite untuk mempercepatkan masa kepada nilai.

Ketahui lebih lanjut tentang penyelesaian transformasi digital Rockwell Automation di sini atau mendaftar untuk menghadiri Automation Fair® At Home pada 16-20 November: https://www.rockwellautomation.com/en-us/company/events/in-person-events/automation-fair.html

Rockwell Automation Inc.  (NYSE: ROK), merupakan peneraju global dalam automasi industri dan transformasi digital. Kami menghubungkan imaginasi pengguna dengan potensi teknologi untuk mengembangkan apa yang mungkin dilakukan secara manusiawi, seterusnya mewujudkan dunia yang lebih produktif dan lebih mampan. Beribu pejabat di Milwaukee, Wisconsin, Rockwell Automation menggunakan kira-kira 23,000 penyelesai masalah yang dikhaskan untuk pelanggan kami di lebih dari 100 negara. Untuk mengetahui lebih lanjut mengenai cara kami membawakan The Connected Enterprise di seluruh perusahaan industri, layariwww.rockwellautomation.com.

PTC membolehkan pengeluar global merealisasikan kesan dua digit dengan penyelesaian perisian yang membolehkan mereka mempercepatkan inovasi produk dan perkhidmatan, meningkatkan kecekapan operasi, dan meningkatkan produktiviti tenaga kerja. Dalam penggabungan dengan suatu rangkaian rakan kongsi yang meluas, PTC menyediakan fleksibiliti kepada pelanggan dengan cara teknologinya dapat digunakan untuk menggerakkan transformasi digital – di premis, di awan, atau melalui platform SaaS tulennya. Di PTC, kami tidak hanya membayangkan dunia yang lebih baik, kami menjadikannya kenyataan.

PTC, ThingWorx dan logo PTC merupakan tanda dagangan atau tanda dagangan berdaftar PTC Inc. dan/atau anak syarikatnya di Amerika Syarikat dan negara-negara lain.

Keywords: Computer/Electronics Internet Technology Telecommunications New products/services


Redmi Note 7 & Xiaomi Mi 9 Melepasi SIRIM! Bakal Dilancarkan Pada Mac 2019!

Okay~ setelah Redmi Note 7 dirasmikan di pasaran China, susulan pihak Redmi Malaysia telah pun mengesahkan bahawa peranti ini akan dibawa masuk selepas perayaan CNY.

Namun pada hari terakhir untuk bukan Februari ini masih tiada berita lagi dari pihak Redmi, rupa-rupanya pelancaran Redmi Note 7 akan diadakan pada bulan Mac 2019.

Ini dapat disahkan dari FB Redmi di mana pendaftaran SIRIM sudah berjaya, malah lebih mengejutkan adalah Xiaomi Mi 9 yang baru sahaja dirasmikan turut akan dibawa masuk ke pasaran tempatan Mac ini.

Berapakan harga jualan yang akan diletakkan pada Xiaomi Mi 9 dan Redmi Note 7? Kita nantikan pengumuman seterusnya.


Huawei P9 Terjual Lebih 100,000 Di Malaysia

Menerusi laman Facebook, Huawei Malaysia telah berkongsi berita gembira mengenai penjualan P9 yang telah berjaya dijual sebanyak 100,000 unit di Malaysia. Ia merupakan angka yang besar bagi penjualan telefon pintar hari ini.

Apa yang menariknya telefon pintar ini, ia menampilkan rekaan premium dengan dua lensa kamera pertama di dunia hasil kerjasama bersama Leica. Bukan itu sahaja, harga yang ditawarkan untuk model ini juga berpatutan berbanding model flagship yang ada di pasaran sekarang.


InComm Payments Merupakan Syarikat Pertama yang akan Melancarkan App Store Cards di Taiwan

Kad fizikal dan digital kini tersedia di lebih daripada 9,500 lokasi di seluruh negara, termasuk 7-Eleven dan FamilyMart

ATLANTA dan TAIPEI, Taiwan, 22 Disember 2020 /PRNewswire/ — InComm Payments, sebuah syarikat teknologi pembayaran global terkemuka, hari ini mengumumkan bahawa ia telah bekerjasama dengan Apple untuk melancarkan App Store Cards di Taiwan. Perkongsian ini dimungkinkan melalui rakan kongsi saluran kemudahan InComm Payments yang telah terjalin sekian lama dengan 7-Eleven dan FamilyMart. App Store Cards kini tersedia di lebih daripada 9,500 kedai di seluruh Taiwan.

App Store Card baharu akan dijual dalam empat denominasi (NT$500, NT$1,000, NT$2,000 dan NT$300-6,000 VAR) dan denominasi Kod Digital antara NT$50-6,000 VAR). Di samping itu, kod digital App Store Card akan tersedia untuk dijual melalui kios layan diri di kedai.

“Kandungan digital sangat senang dan penting sebagai sumber hiburan pada bila-bila masa dan di mana sahaja di dunia,” kata Malcolm Areington, Naib Presiden Rantau Asia Pasifik Utara, InComm Payments. “Pelancaran di  pasaran baharu dan menarik ini merupakan kejayaan bersama yang kami kecapi melalui kerjasama dengan Apple.”

Pelancaran ini juga disambut dengan kempen iklan, yang boleh dilihatdi sini.

InComm Payments memasuki pasaran Taiwan pada tahun 2013 dan telah menempatkan dirinya sebagai pemimpin pasaran dalam teknologi pengaktifan pusat jualan (POSA) di negara tersebut sejak itu. Kejayaannya yang berterusan telah disokong melalui hubungan kerjasama yang terjalin sejak sekian lama dengan 7-Eleven dan FamilyMart.

InComm Payments adalah peneraju global dalam teknologi pembayaran inovatif. Dengan memanfaatkan teknologi dinamik dan kepakaran yang telah terbukti, InComm Payments memberikan platform pembayaran secara lengkap yang disempurnakan dan penyelesaian teknologi kewangan baru muncul yang membantu perniagaan berkembang di pelbagai industri termasuk peruncitan, penjagaan kesihatan, tol & transit, insentif, pembayaran mudah alih dan perkhidmatan kewangan. Dengan mengaktifkan sambungan saluran omni ke pangkalan pengguna yang terus berkembang dalam ekosistem yang semakin digital, InComm Payments mewujudkan pengalaman perdagangan yang lancar dan berharga di seluruh dunia. Dengan lebih daripada 25 tahun pengalaman, lebih 500,000 pusat pengedaran, 386 paten global dan penampilan di lebih daripada 30 buah negara, InComm Payments merupakan pelopor industri pembayaran yang beroperasi dari ibu pejabatnya di Atlanta, GA. Ketahui lebih lanjut di www.InCommPayments.com.

Keywords: Banking/Financial Service Computer/Electronics Mobile Entertainment Telecommunications New products/services Financial Technology


CES 2018 : Samsung Umumkan Soundbar Boleh-Lekap NW700 Sound+

Samsung hari ini memperkenalkan kepada pengunjung di CES 2018 dengan produk di bawah siri audio iaitu NW700 Sound+, sebuah soundbar premium terbaru keluaran Samsung Audio Lab, California. Model ini juga telah memenangi anugerah dengan membawakan ciri-ciri seperti pembatalan herotan bunyi (distortion-cancelling), bunyi tweeters lebih luas (wide-range), dan kawalan speaker berbilang (multi-speaker).

NW700 Sound+ didatangkan dengan rekaan nipis dan kemas yang boleh digantung di dinding sesuai dipadankan dengan TV masa kini. Dengan ketebalan hanya 53.3mm, ia 41% lebih nipis berbanding model yang terdahulu. Bunyi yang dinamik disalurkan melalui subwoofer binaan dalaman mampu menjimatkan ruang sambil memberikan hiburan yang imersif.

Teknologi yang didatangkan bersama membolehkan soundbar ini menghemburkan bunyi bass yang padat tanpa menjejaskan kejelasan suara. Soundbar ini menyokong tiga mod audio antaranya mod standard dan mod sekeliling serta mod pintar dimana ia boleh mengawal prestasi suara secara automatik.

Samsung NW700 Sound+ sangat sesuai bagi mereka yang inginkan konsep dalaman rumah yang moden dan sistem teater rumah yang kompak.


Filem Pendek Apple Sempena Tahun Baru Cina – Dari iPhone XS

Filem pendek atau iklan sempena perayaan menjadi satu lambang menyambut hari kemeriahan. Setelah tahun lepas Apple menghasilkan sebuah filem pendek bertajuk “Three Minutes” yang menggunakan iPhone X dengan bantuan aksesori tambahan, tahun ini Apple juga ada menyediakan filem pendek untuk Tahun Baru Cina 2019.

Filem pendek bertajuk “The Bucket” ini membawa makna keindahan di rumah dan masakan ibu sentiasa membawa kita kembali ke halaman rumah.

Apa pula pandangan perakam kali ini iaitu Jia Zhangke mengenai keupayaan iPhone XS dalam merakam filem ini?


Reviu Eksklusif: Berbaloi Ke Nak Beli HONOR 9X Lite?? Baca La Sendiri!!

Pasti ramai yang memperkatakan tentang peranti terbaharu HONOR iaitu HONOR 9X Lite. Mungkin ada yang sudah jatuh cinta, dan ada juga yang masih was-was tentang berbaloi ke nak beli? Jangan risau, Jom baca!!!

Perkara pertama yang menambat hati editor adalah rekaan panel belakangnya yang sangat menawan. Tampil dengan warna gradien menambahkan sisi eksklusif pada peranti ini. Ditambah jika peranti ini terkena pantulan cahaya, ia memberikan satu nafas baru pada peranti ini.

Susunan kamera yang kemas di dalam kotak segi empat tepat pasti membuatkan ia kelihatan kemas. Tampil dengan 2 varian warna iaitu Emerald Green dan Midnight Black yang sangat menawan. Bagi skrin hadapan pula, tampil dengan rekaan bertakuk. BEzel juga sangat nipis. Jom tengok rekaan penuh peranti ini!

HONOR 9X Lite menggunakan skrin 6.5″ FHD +  dengan resolusi Resolusi 2340 × 1080 dapat memberikan kualiti gambar yang lebih jelas dan definisi tinggi, ditambah dengan nisbah skrin 91% pasti memberikan kepuasan tontonan kepada pengguna. Warna yang terhasil adalah sangat baik dan lebih nyata. Dengan bezel yang sangat nipis membuatkan tontonan lebih baik.

Apa yang menarik mengenai HONOR 9X Lite dilengkapi dengan pemproses octa-core Kirin 710 yang terdiri daripada empat teras 2.2GHz Cortex-A73 dan empat teras Cortex-A53 1.7GHz serta menggunakan kombinasi penyimpanan 4GB RAM + 128GB ROM.

Melengkapi kehebatan HONOR 9X Lite juga menyokong GPU Turbo, yang meningkatkan kelajuan operasi telefon bimbit secara keseluruhan serta mempertingkatkan pemprosesan grafik membantu mengoptimumkan pengalaman permainan. Tidak hairanlah, sepanjang editor menggunakan peranti ini, tidak mengalami sebarang lag sungguhpun ketika bermain game!!

Kami lakukan ujian AuTuTu Benchmark ke atas peranti ini dan melihat sejauh mana kehebatan peranti ini dan ia nyata mempamerkan prestasi yang baik.

Apa yang menjadi sorotan bagi HONOR 9X Lite adalah ia dilengkapi dengan lensa dwi-kamera. Lensa kamera utama definisi tinggi 48MP (f / 1.8), dan l 2MP (f / 2.4), yang mana kamera utama 48MP dapat merakam Gambar definisi tinggi, walaupun gambar yang diperbesar dapat memperoleh perincian yang jelas, dan ketajamannya lebih tinggi daripada 12MP.

Kualiti pada warna yang terhasil juga adalah sama kerana ia hampir sama dengan warna asal. Gambar terhasil juga tidak terlalu fake dan tampak lebih natural khususnya di bawah pencahayaan yang sangat baik. Berikut adalah hasil gambar peranti ini.

Apa yang menjadi tanda tanya ramai orang adakah bateri peranti ini baik? Jika anda lihat HONOR 9X Lite ini tampil dengan bateri yang tidak terlalu besar iaitu 3750mAh sahaja!! Tapi korang jangan risau sebab, keupayaan bateri ini untuk bertahan lama sangat baik sungguhpun anda bermain game.

Namun dari segi pengecasan ia mengambil masa yang sedikit lama. Ia mula di cas dari 11% dan memerlukan masa 2 jam dan 12 minit untuk pengisian terakhir. Hal ini disebabkan oleh ia hadir dengan Honor 9X Lite menyokong teknologi pengecasan 10W.

Secara keseluruhan, telefon ini mempamerkan prestasi yang sangat baik bagi kelasnya. Dengan keupayaan pemproses dan kehebatan kamera, pasti ia membuatkan berbaloi untuk dimiliki. Dengan harga hanya RM699, anda boleh miliki peranti ini beserta hadiah bercuma. tunggu apa lagi!!


U Mobile Menawarkan Data Internet Dan Panggilan Tanpa Had Hanya RM78!

Tentunya anda sering kehabisan data Internet sebelum hujung bulan, U Mobile ialah jawapannya untuk anda bertukar sekarang. Pelan Unlimited Hero P78 baru sahaja dilancarkan dengan menawarkan data Internet serta panggilan tanpa had, pengguna hanya perlu membayar komitmen serendah RM78 sebulan untuk menikmati kelebihan ini.

“U Mobile yakin pelan yang terbaru ini merupakan pelan yang terbaik buat masa ini yang ditawarkan di pasaran Malaysia” ujar Ketua Pegawai Pemasaran, Jasmine Lee.

Pelanggan yang melanggan pelan ini tidak perlu lagi memantau penggunaan data mereka. Pelan ini memudahkan rutin seharian kerana pengguna lebih bebas dan tidak perlu risau tentang kuota yang digunakan. Selain itu, pengguna tidak perlu memikirkan tentang bil bulanan yang melambung kerana ia juga masih lagi mengekalkan Call-Onz™ panggilan tanpa had ke semua rangkaian.

Pelan Unlimited Hero P78 ini juga hadir dengan pakej data Internet percuma di perantauan, pengguna akan diberikan 5GB kuota Internet di 12 negara terpilih termasuk Korea Selatan, India dan Australia di dalam Roam-Onz™.

Dalam masa yang sama, U Mobile juga turut menganjurkan pameran kreatif “Unlimited Ideas”, di mana Eunice Martin, pemenang anugerah top food influencer di Influence Asia 2017, dijemput untuk berkongsi seni reka berasaskan minatnya terhadap penggayaan serta fotografi makanan dengan para tetamu. Dalam pameran ini, Eunice Martin juga menghasilkan karya seni makanan eksklusif yang memetik ilham daripada Unlimited Hero P78 terbaru.


Peranti Dwi-kamera Terbaru OPPO R15 Pro Dilancarkan Secara Rasmi – Berharga RM2,399

Sempena Hari Raya yang bakal menjelang, OPPO Malaysia ada berkongsi mengenai telefon pintar edisi khas iaitu OPPO F7 x Neelofa Edition yang akan diperkenalkan sebelum Hari Raya. Terkini, OPPO Malaysia telah melancarkan telefon pintar dwi-kamera terbaru mereka untuk pasaran tempatan, OPPO R15 Pro dengan tawaran harga RM2,399. Peranti ini boleh dibeli di kedai konsep OPPO yang terdekat, kedai telekomunikasi Celcom, kedai OPPO dalam talian atau rakan e-dagang seperti Lazada, Shopee dan 11street.

Anda boleh mendapatkan telefon pintar ini bermula 1 Jun 2018 bersama hadiah percuma terhad dari OPPO, manakala bagi pelanggan yang membuat pra-tempahan di kedai flagship KLCC pula boleh mendapatkan peranti ini sehari lebih awal iaitu 29 Mei 2018, dan 100 pelanggan pertama sahaja akan menerima hadiah terhad.

OPPO R15 Pro bukan sahaja menawarkan spesifikasi yang telah dinaik taraf malah aspek luaran khususnya rekaan telefon pintar ini juga dilihat lebih premium dengan kualiti bahan binaan berasaskan gelas 3D, hasil sentuhan sentuhan Karim Rashid, pereka industri terkemuka dunia.

Kelebihan R15 Pro adalah merupakan telefon pintar pertama keluaran OPPO yang menawarkan lensa kamera dwi-kamera di Malaysia dengan ciri-ciri penggambaran yang menarik. Tidak hanya memfokuskan kepada fungsi penggambaran, peranti ini juga sesuai untuk mereka yang mementingkan prestasi sesebuah telefon pintar.

Dioperasikan oleh Android 8.1 Oreo dengan pemproses Snapdragon 660 berkelajuan Octa Core 2.2GHz, peranti ini menawarkan RAM 6GB dan storan sebesar 128GB. Malah kehadiran pengecasan pantas VOOC pula membolehkan anda mengecas bateri berkapasiti 3,430mAh dengan lebih pantas.


Penyelesaian CloudCampus 3.0 Huawei Sumbang kepada Kejayaan HDC.Cloud 2021 di University Town of Shenzhen

SHENZHEN, China, 28 April 2021 /PRNewswire/ — Persidangan Pembangun Huawei 2021 (HDC.Cloud 2021) telahpun diadakan mulai 24 hingga 26 April di University Town of Shenzhen, China. Acara pembangun ICT tahunan ini menghimpunkan individu-individu pintar dalam industri termasuk pemimpin pemikiran, saintis Huawei, pakar teknikal utama, pemimpin pendapat yang disegani dan pembangun amat mahir yang aktif meneroka dan memperoleh pengalaman amali dengan inovasi ICT yang terkini dan amalan terbaik dalam pelbagai industri. Sebagai tempat utama untuk HDC.Cloud 2021, University Town of Shenzhen penting dalam memastikan kejayaan acara berkenaan, memanfaatkan kelebihan Penyelesaian CloudCampus 3.0 Huawei untuk rangkaian kampus yang stabil dan andal.

Ditubuhkan pada tahun 2000, University Town of Shenzhen merupakan satu-satunya kumpulan universiti berintensifkan penyelidikan di China yang diluluskan oleh Kementerian Pendidikan China dan bersama-sama diurus oleh kerajaan tempatan dan universiti-universiti terkemuka. Ia mendidik pelajar-pelajar siswazah sepenuh masa dan kini mempunyai kira-kira 20,000 orang pelajar dan ahli fakulti.

University Town of Shenzhen ialah institusi akademik pertama di China yang telah membina kampus sains dan pendidikan pintar dengan rangkaian Wi-Fi 6 yang luas. Strategi universiti berkenaan adalah berdasarkan falsafah – “satu nombor, satu kod, satu rangkaian dan satu skrin” – bagi mencipta platform ICT ideal yang berkongsi sumber dengan cekap dan memenuhi keperluan unik universiti dengan fleksibel. Platform baharu ini yang didayakan oleh rangkaian kampus berkualiti tinggi, memastikan agar guru-guru mahupun para pelajar dapat menikmati perkhidmatan tanpa sempadan dan pengalaman pengguna yang tekal baik dalam seluruh kampus.

Rangkaian mendasari yang sama turut menyumbang kepada kejayaan HDC.Cloud 2021. Hasil daripada prestasinya yang hebat, setiap peserta dapat menikmati pengalaman rangkaian yang mudah, berkelajuan tinggi dan stabil sepanjang masa, bermula daripada aktiviti tertutup yang melibatkan lebih 1000 peserta hinggalah makmal amali luar.

Ucapan dasar & tempat sidang kemuncak: Akses tanpa wayar penuh dan rangkaian pintar yang luas memenuhi keperluan rangkaian pembangun sepenuhnya untuk aktiviti dalam talian dan luar talian.

Ucapan dasar dan aktiviti-aktiviti karnival diadakan di stadium manakala pelbagai sidang kemuncak berlangsung di dalam dewan kuliah yang mempunyai lebih 1000 tempat duduk. Acara di lapangan ini juga disiarkan secara langsung dalam talian bagi menawarkan pengalaman dalam talian dan luar talian yang luar biasa kepada peserta.

Kunci untuk menjadikan aktiviti-aktiviti yang besar ini berjalan dengan lancar ialah rangkaian kampus yang menampilkan liputan tanpa wayar sepenuhnya, kelajuan jalur lebar ultra dan jaminan pengalaman aplikasi pintar. Penyelesaian CloudCampus 3.0 Huawei benar-benar dapat menyediakan kesemua ini.

University Town of Shenzhen memanfaatkan khususnya alat perancangan rangkaian tanpa wayar 3D unik Huawei, WLAN Planner untuk memodelkan rangkaian tanpa wayar dengan cepat dan mensimulasikan liputan isyarat, lalu mencerminkan persekitaran di lapangan yang sebenar secara intuitif. Hasil akhirnya ialah penggunaan yang optimum dan adaptasi yang fleksibel terhadap persekitaran yang rumit.

Terangkum dalam rangkaian Wi-Fi berprestasi tinggi ialah CloudEngine S12700E Huawei, iaitu suis teras jalur lebar ultra yang paling hebat dalam industri dan AP tiga-radio unggulan Huawei, termasuk AirEngine 8760-X1-PRO dan AirEngine 6760-X1. Rangkaian baharu ini amat sesuai untuk banyak senario seperti stadium, dewan kuliah dan bilik darjah bagi menawarkan pengalaman yang hebat kepada setiap pengguna, walaupun bilamana terdapat lebih 1000 pengguna terhubung ke internet sekali gus.

Makmal amali: Wi-Fi berkelajuan tinggi luar membawa pengalaman rangkaian unggul kepada pembangun.

Berpuluh-puluh khemah diatur di kawasan luar sebagai makmal amali yang mana pembangun dapat mempelajari mengenai teknologi canggih secara langsung dan mengalami keupayaan ICT terbuka Huawei secara peribadi. Penyelesaian CloudCampus 3.0 Huawei dapat menjamin rangkaian yang stabil dan andal yang diperlukan untuk keupayaan berasaskan perkhidmatan awan sedemikian.

Khususnya, AirEngine Wi-Fi 6 AP Huawei dengan antena pintar yang unik dapat menyampaikan jarak liputan lebih 20% berbanding purata industri. Keupayaan ini mendayakan rangkaian tanpa wayar yang berterusan di kawasan luar bagi memastikan agar setiap pembangun dapat mengalami teknologi yang terkini tanpa gangguan.

Ruang istirehat: Perpustakaan pintar berkuasa IoT membawa perubahan.

University Town of Shenzhen menghasilkan semula ruang membaca terbuka perpustakaannya bagi mewujudkan ruang istirehat tanpa wayar sepenuhnya. Semasa waktu rehat, pembangun boleh melayari katalog yang mempunyai lebih 700,000 buah buku melalui sistem peminjaman buku elektronik ‘aliran-air-terjun’ (waterfall-stream).

Ini dapat dijayakan hasil daripada AP siri Huawei AirEngine yang menyediakan liputan Wi-Fi 6 penuh untuk aplikasi perpustakaan pintar. Contohnya, robot perpustakaan dapat menunjukkan rak buku dan mengimbas buku menggunakan Pengenalpastian Frekuensi Radio (RFID) berdasarkan rangkaian IoT; ia juga menggunakan rangkaian Wi-Fi 6 untuk melaporkan maklumat mengenai buku yang tersalah letak pada masa sebenar, lalu mengira buku-buku yang ada dengan cekap.

Jaminan O&M: O&M pintar menjadikan rangkaian lebih mudah digunakan.

O&M rangkaian yang cekap dan pintar merupakan satu lagi faktor kejayaan penting untuk HDC.Cloud 2021. Huawei iMaster NCE-CampusInsight, penganalisis rangkaian kampus, banyak membantu pihak pentadbir di Pusat Maklumat Rangkaian University Town of Shenzhen. Secara lebih terperinci, pentadbir dapat meramalkan masalah rangkaian tanpa wayar dan mendapatkan cadangan pengoptimuman rangkaian dengan menggunakan modul analitik data raya dan perpustakaan pengalaman pakar. Mereka juga boleh menyesuaikan rangkaian dengan cepat, umpamanya, melakukan pengimbangan beban AP, menyesuaikan kuasa penghantaran dan mengoptimumkan saluran. iMaster NCE-CampusInsight menjamin pengalaman aplikasi yang optimum untuk pembangun dengan mendayakan O&M yang terperinci termasuk keterlihatan apikasi, kesedaran kualiti dan pembatasan kesilapan.

“Sejak penubuhannya, University Town of Shenzhen telah memupuk sejumlah besar bakat inovatif berteknologi tinggi demi pembaharuan dan pembangunan Shenzhen,” kata Sun Tao, Pengarah Pusat Maklumat Rangkaian, Pejabat Pengurusan, University Town of Shenzhen. “Kampus sains dan pendidikan pintar kami telahpun melangkah ke era 2.0 dengan inovasi digital, pengurusan pintar dan perkhidmatan terperinci giat dijalankan. Ini dapat menawarkan perkhidmatan rangkaian kampus yang berkualiti tinggi dan persekitaran penyelidikan saintifik untuk pembangun kampus, seraya memperkasa mereka dengan kemahiran yang lebih tinggi demi inovasi.”

Ketahui lebih lanjut mengenai Pelopor IP Pintar: https://e.huawei.com/en/case-studies/leading-new-ict/digital-city/2020/higher-education-center

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment


Jualan Eksklusif Para Jejaka Di Shopee – Nikmati Barangan Bernilai Tanpa Belanja Lebih!

Sempena Hari Bapa yang akan datang, Shopee telah menganjurkan promosi Shopee Men’s Sale bermula 13 Jun hingga 23 Jun 2019 khas untuk para jejaka. Ini adalah peluang untuk anda menunjukkan tanda penghargaan kepada orang tersayang, bahkan juga peluang menaik taraf pakaian dan gajet anda pada nilai terbaik.

Kemuncak Shopee Men’s Sale akan berlangsung pada 20 Jun dengan promosi hilang akal, termasuk tawaran RM1 untuk barangan bernilai tinggi seperti Samsung Galaxy A70, mesin kopi Nescafe, komputer riba HP, Sharp Smart UHT TV 45” dan jam tangan Fossil.

Selain itu, koleksi elektronik Shopee’s Lowest Price Guaranteed juga menampilkan gajet, kelengkapan sukan, peralatan rumah dan banyak lagi pada harga terendah di pasaran.

Pelanggan juga boleh bermain Pasti Menang: One or Not, or Your Money Back Shopee, permainan tanpa risiko yang menjamin RM1 anda akan dikembalikan ke dalam kad kredit atau dompet Shopee jika anda bukan pembeli terpilih.

Banyak lagi tawaran menarik disediakan antaranya Shopee Quiz, baucar diskaun serta Shopee Live dari Mobile Legends Shopee Bosskurr yang akan menghadiahkan baucar-baucar bernilai hebat kepada anda. Untuk maklumat lanjut, boleh ikuti laman rasmi Shopee.


Tawaran Diskaun Grab untuk Penghujung Minggu, Sehingga 10 Julai 2016

Sempena ramadan dan hari raya yang bakal tiba tidak lama lagi, pihak Grab telah menawarkan diskaun sehingga RM6 sekiranya menggunakan perkhidmatan mereka pada penghujung minggu. Promosi ini terhad untuk penggunaan di Lembah Klang, Pulau Pinang dan Johor Bahru sahaja, bermula 18 Jun 2016 hingga 10 Julai 2016.

Promosi yang ditawarkan oleh Grab ini adalah untuk tempahan GrabCar (Ekonomi) dan diskaun maksima yang ditawarkan sehingga RM6. Grab memberitahu sebanyak 20,000 perjalanan dengan diskaun ditawarkan untuk ditebus setiap penghujung minggu, tetapi pengguna perlu menggunakan kod GRABMYWEEKEND.

Namun begitu, setiap pengguna hanya boleh menggunakannya sebanyak 4 kali sahaja sepanjang tempoh promosi dijalankan. Bagi mereka yang sering menggunakan GrabCar, anda boleh menggunakan kod diskaun dan menikmati diskaun perjalanan sepanjang hujng minggu pada musim ramadan ini.


Mudahkan Orang Ramai! Aplikasi GoPayz Kini Tawar Perkhidmatan Bayaran Zakat

Pelanggan GoPayz kini boleh membayar zakat kepada Lembaga Zakat Selangor (LZS) menerusi aplikasi GoPayz. Untuk pengetahuan umum, GoPayz merupakan aplikasi e-dompet pertama di Malaysia yang menawarkan perkhidmatan sedemikian – sekaligus membolehkan pelanggan GoPayz menunaikan ibadah zakat secara mudah.

Ini termasuklah Zakat Pendapatan, Zakat Simpanan, Zakat Saham, Zakat KWSP, Zakat Emas, Zakat Perak, Qadha Zakat, Zakat Fitrah dan Zakat Harta.

Pelancaran perkhidmatan ini adalah selari dengan matlamat GoPayz yang bukan sahaja dikenali sebagai aplikasi e-dompet, bahkan ia juga merupakan platform yang menawarkan perkhidmatan kewangan digital dan gaya hidup yang mampu dimiliki untuk pelanggan.

Muat turun aplikasi GoPayz sekarang juga di Google Play Store l App Store.


[TERTIRIS] : Samsung Galaxy S10 & Galaxy S10+ Bakal Terima Warna Baharu – ‘Cardinal Red’?

Media sosial kini dibanjiri dengan berita ketirisan mengenai Samsung Galaxy S10 dan Galaxy S10+ bakal hadir dengan satu lagi tampilan warna baharu iaitu Cardinal Red. Ketirisan maklumat ini diperoleh daripada Roland Quandt.

Memetik imej tersebar, Cardinal Red dilihat membawakan warna merah menyala dengan kemasan tampak menonjol dan menarik. Kemasan ini dilihat mampu menarik perhatian orang yang melihat dan memberikan efek semangat serta ghairah.

Kemunculan warna baharu ini sekaligus dilihat memberikan lebih pilihan kepada pengguna di samping pilihan sedia ada iaitu putih, hitam, biru dan hijau. Pun begitu, setakat ini masih tiada sebarang maklumat berhubung ketersediaan dan tarikh rasmi yang diterima.


Terjahan Padu AMD Dalam Pasaran Komputer Riba! Intel Ketaq Lutut Ke tu???

Intel sudah patut mula rasa tercabar dengan AMD jika dilihatkan pada apa yang mampu ditawarkan cip pemproses AMD yang dipadankan di dalam komputer riba terbaru ASUS ROG Zephyrus G14. Tanggapan bahawa kelebihan cip pemproses AMD untuk komputer riba hanya pada harga sudah boleh dibuang jauh, kerana cip terbaru AMD Ryzen 9-4900HS dilihat bakal mengubah lanskap pasaran komputer riba.

Kelebihan AMD Ryzen 9-4900HS

Kesemua cip siri Ryzen 4000 APU adalah berasaskan Zen 2, menggunakan binaan 7nm yang dipadankan dengan pemproses grafik Vega. Apa yang paling menarik pada cip terbaru ini adalah ia menawarkan prestasi yang selamba menapau cip-cip tertinggi Intel sambil menggunakan kuasa yang rendah. Harga pun not bad!

Jom tengok skor benchmark AMD Ryzen 9-4900HS apabila dipertandingkan dengan cip-cip lain di pasaran.

Di dalam ujian Cinebench R20, melihat cip AMD mendominasi skor dengan skor tertinggi di dalam prestasi multi-thread dan juga single-thread. AMD Ryzen 9-4900HS 35% lebih pantas dari Intel Core i9-9880H (8 teras) apabila menggunakan semua teras dan 7% lebih pantas di dalam mod satu teras. Sangat mengagumkan jika kita fikirkan yang cip ini hanya menggunkan kuasa 45W. WOW!

Sebenarnya banyak lagi hasil ujian yang korang boleh baca di internet, namun kami tidak mahu membosankan korang dengan data dan skor. Memadailah bahawa kami sungguh kagum melihatkan skor-skor yang dicapai cip pemproses ini. Tahniah AMD!

Beralih pula kepada komputer riba yang dimuatkan cip AMD Ryzen 9-4900HS. Kami masih belum mendapat unit ini untuk ulasan, namun ini yang kami boleh rungkai dan kongsikan mengenai komputer riba ini.

Berikut adalah spesifikasi asas ASUS ROG Zephyrus G14:

Ada yang pelik tak bila korang tengok spesifikasi di atas? Ya, komputer riba ini tiada kamera web. Namun ianya bukanlah sesuatu yang pelik kerana komputer riba ini disasarkan kepada para gamers yang jarang sekali menggunakan kamera web, bagi para streamers pula, majoriti mempunyai setup kamera kendiri untuk tujuan streaming, jadi bagi kami ia bukanlah sesuatu yang merisaukan apabila komputer riba ini tidak mempunyai kamera web.

Saiz 14 inci pulak memang just nice untuk kita bawa ke hulu hilir komputer riba ini. Kini memiliki komputer riba berprestasi tinggi tidak lagi membebankan. Mengikut beberapa laporan, bateri pada komputer riba ini mampu bertahan sehingga 11 jam denganpenggunaan normal, menjadikan ia komputer riba gaming dengan bateri yang paling lama bertahan.

Kami sendiri sudah tidak sabar untuk mencuba sendiri komputer riba ini. Jangan lupa ikuti berita terbaru melalui laman Facebook eRing dan juga web kami. Kami akan kongsikan ulasan komputer riba ini apabila kami berjaya mendapatkan ASUS ROG Zephyrus G14.


Jom Sertai OPPO Gaming Tournament Season 1 & Menangi Hadiah Keseluruhan Bernilai Sehingga RM25 Ribu!!!

Korang kaki game main PUBG?? Meh dengar sini!! OPPO berkerjasama dengan ESPL dan Digi dengan manganjurkan pertandingan eSukan dengan hadiah Sehingga 25000 untuk dimenangi.

Bermula dari 6 Julai sehingga 12 Julai, “OPPO Gaming Tournament Season 1” akan berlangsung dan dihoskan oleh ESPL menerusi atas talian.

Ia bakal berlangsung dalam 4 peringkat iaitu Qualifiers, Quarter Final, Semi Final dan Grand Final. Sebantak 512 pasukan akan terpilih untuk menyertai peringkat Qualifier bagi merebut 16 tempat di pusingan Grand Final.

Hadiah akan diberikan kepada pasukan yang menang dengan skor terbanyak. Berikut adalah hadiah untuk bara pemenang:

Pendaftaran boleh dilakukan dari 15 Jun sehingga 2 Julai. Pusingan Qualifier akan berlangusng dari 6 Julan hingga 8 Julai. Manakala pusingan Quater Finals berlangsung pada 9 Julan dan Semi Final pada 11 Julai. Pusingan Grand Final pula akan berlangsung pada 12 Julai ini.


Siri HONOR V30 Rasmi – Sokong Cip Pemproses Kirin 990 + Kamera Utama 40MP

Akhirnya seperti yang digembar-gemburkan sebelum ini, HONOR kini secara rasmi memperkenalkan siri HONOR V30 dalam sebuah majlis pelancaran yang berlangsung di China, sebentar tadi. HONOR dilihat memperkenalkan sekurang-kurangnya dua buah model di bawah siri ini iaitu HONOR V30 dan HONOR V30 Pro – Kedua-duanya membawa pelbagai penambahbaikan ketara baik dari segi dalaman mahupun luaran.

HONOR V30 membawakan paparan berukuran 6.57 inci FHD+ bersama rekaan skrin berlubang menempatkan dwi kamera selfie – dengan lensa 32MP + 8MP. Paparan ini menerima pensijilan TÜV Rheinland – bagi menyediakan paparan yang lebih selesa terutamanya ketika menggunakan peranti dalam persekitaran gelap.

Untuk spesifikasi dalaman, HONOR V30 dikuasai oleh gabungan dual pemproses : cip Kirin 990 + modem Balong 5000 untuk sambungan 5G. Ia juga diselitkan dengan sokongan memori sehingga 8GB RAM dan storan dalaman 128GB ROM.

Melengkapinya lagi adalah bateri berkapasiti 4,200mAh dengan pengecasan pantas 40W dan tidak mempunyai sokongan untuk pengecasan tanpa wayar. HONOR V30 menggunakan teknologi Matrix Camera dengan persediaan tiga kamera utama : 40MP (Sony IMX600) + 8MP (telephoto) + 8MP (Ultra-Wide).

Masih mengekalkan sejumlah ciri yang sama seperti HONOR V30, model ini juga membawakan teknologi luar biasa. HONOR V30 Pro dibina dengan paparan bersaiz 6.57 inci dengan resolusi FHD+. Ia turut membawakan rekaan skrin berlubang dengan sokongan dwi kamera selfie – dengan gabungan kamera 32MP + 8MP.

Enjin dalaman HONOR V30 Pro didorong oleh cip pemproses Kirin 990 (7nm) yang disepadukan dengan modem 5G – SoC ini membawakan sokongan untuk 5G dwi-mod SA (Standalone) dan NSA (Non-Standalone). HONOR mendakwa keupayaan AI pada Kirin 990 adalah lebih pantas berbanding chipset Apple A13.

Melengkapinya, bateri berkapasiti 4,100mAh yang tuurt menyokong pengecasan pantas 40W. Ia juga menyokong pengecasan tanpa wayar 27W dan pengecasan berbalik 7.5W. Untuk kamera, HONOR V30 dilengkapi dengan persediaan tiga kamera utama – 40MP (Sony IMX600) + 8MP (telephoto) + 12MP (Ultra-Wide Angle).


Samsung Galaxy A80 Kini Boleh Didapati Di Kedai Rasmi Samsung Di Shopee, Dijual Pada Harga RM2499

Buat peminat Samsung yang ingin memiliki peranti terbaharu daripada mereka iaitu Galaxy A80, ini berita baik buat anda kerana kini anda boleh membeli peranti ini di laman sesawang Shopee.

Menariknya, melalui pembelian Galaxy A80 ini yang dijual pada harga RM2499, anda akan menerima bungkusan edisi khas BlackPink dan penawaran Galaxy Fit masing-masing bernilai RM449 dan RM369 secara percuma.

Galaxy A80 merupakan peranti yang sangat baik dan unik. Hadir dengan skrin bersaiz 6.7 inci dan dikuasakan oleh cip pemproses Snapdragon 730. Turut dihadirkan dengan 8GB RAM dan 128GB storan.

Menariknya mengenai peranti ini adalah kameranya yang boleh diputarkan secara automatik. Justeru kamera belakang boleh diputarkan untuk menjadi kamera hadapan. Hadir dengan sistem tri-kamera iaitu 48MP + 8MP (Ultra Lebar) + ToF. Kapasiti bateri juga tidak mengecewakan apabila hadir dengan 3700mAh.

Kepada yang berminat boleh terus melayari kedai rasmi Samsung di Shopee. Galaxy A80 ini mula dijual pada 12 Julai Jam 10 pagi.


Samsung Galaxy Fold 2 Dijangka Hadir Dengan Sokongan Paparan 8 Inci & Stylus S-Pen?

Samsung Galaxy Fold masih belum menjengah pasaran, kini muncul pula beberapa khabar angin mengenai Galaxy Fold 2. Memetik beberapa sumber, Samsung didakwa sedang membangunkan Galaxy Fold generasi kedua dengan spesifikasi yang lebih baik.

Sumber berkata, Galaxy Fold 2 dijangka membawakan paparan skrin lebih besar sehingga 8 inci dan dilengkapi sokongan stylus S-Pen – namun tidak mendedahkan sebarang butiran lain mengenai reka bentuk mahupun spesifikasi. Jika perkara ini benar, ia bakal menawarkan saiz yang setanding dengan HUAWEI Mate X. Galaxy Fold 2 dijangka masih mengekalkan rekaan terbuka seperti generasi sebelum ini dan menurut sumber juga, Samsung dijangka melepaskan model ini pada awal tahun 2020.

Pun begitu, maklumat tertiris hanyalah ‘rumors’ dan masih tidak diketahui mengenai kesahihannya. Sedia maklum, Samsung menangguhkan pelancaran Galaxy Fold ke satu tarikh yang akan dimaklumkan kemudian berikutan isu kualiti.


Reviu Eksklusif (Bah 2): Xiaomi Redmi Note 5, Peranti Patut Dimiliki Di Bawah RM1,000

Xiaomi Redmi Note 5 telah berada di pasaran Malaysia bermula awal bulan Mei ini. Ia mula diperkenalkan secara rasmi setalah dua tahun Xiaomi tidak membuat penampilan di Malaysia. Nampaknya Xiaomi memberi perhatian pada model ini bagi mencantas pasaran telefon pintar kelas pertengahan yang sedia ada di pasaran.

Tidak dinafikan, peranti keluaran Xiaomi jarang sekali hadir dengan spesifikasi mengecewakan. Peranti ini dilengkapi perkakasan yang serba baru melalui cip pemproses Qualcomm Snapdragon 636, menjadikan ia yang pertama di dunia menggunakannya.

Walaupun harga yang ditawarkan sangat rendah berbanding peranti kelas pertengahan yang lain seperti vivo V9 dan OPPO F7, peranti ini telah mempamerkan prestasi yang agak baik sepanjang digunakan.

Sambil itu, apa kata baca dulu…

Qualcomm Snapdragon 636 hadir dengan pemprosesan sepantas 1.8GHz berdasarkan cip sekecil 14µm lapan-teras bersama sistem grafik Adreno 506 GPU.

Cip keluaran terbaharu Qualcomm ini diperkasakan dengan teknologi Kyro yang biasa boleh dilihat pada cip Snapdragon siri-800 di peranti induk. Bagi mengetahui sejauh mana kebolehan cip ini mampu lakukan, beberapa ujian penanda aras telah dilakukan.

Xiaomi Redmi Note 5 hadir dengan bateri sebesar 4,000mAh. Bateri ini dikatakan mampu memberikan pengguna kitaran masa sepanjang hari tanpa perlu mengecasnya berkali-kali. Xiaomi sedar bahawa rakyat Malaysia masa kini sangat sibuk menguruskan akaun sosial peribadi, malah sesetengah pengguna hanya ingin memiliki telefon pintar semata-mata untuk bermain permainan mudah alih.

Oleh itu, dengan gabungan cip pemproses efisyen, skrin FHD+, bateri pada peranti ini sememangnya sesuai untuk digunakan dalam melayari internet, menatal media sosial dan bermain permainan mudah alih. Namun, kami tidak gemar untuk menunggu peranti ini semasa ia dicas kerana ia mengambil masa yang agak lama untuk dipenuhkan.

Di bawah merupakan catatan masa untuk proses pengecasan:

Dwi kamera di sebelah belakang tak tumpah seperti peranti jenama Apple. Modul kamera yang lebih kurang sama membawakan sensor 12 Megapiksel dan 5 Megapiksel mampu memberikan gambar yang jelas serta terang dengan aperture f/1.9 diikuti bantuan Beautify 4.0.

Sensor fokus yang bertindak pantas juga pada mulanya agak sukar dipercayai, tetapi hasil gambar yang diperolehi agak baik jika dibandingkan dengan peranti yang lain pada harga di bawah RM1,000.

Dalam persekitaran yang gelap kamera tidak mengecewakan, cuma apabila lensa dihalakan ke arah cahaya lampu ia menjadikan imej over-exposed (silau). Walau bagaimanapun, apabila kamera dihalakan ke arah awan di waktu malam, fungsi HDR akan aktif dengan begitu cepat menjadikan kelompok awan mudah untuk dirakam.

Selain itu, antaramuka yang ringkas juga memudahkan pengguna untuk berinteraksi dengan kamera.

Ciri tambahan yang ada pada peranti Xiaomi Redmi Note 5 ialah aplikasi Mi Fit yang disambungkan dengan jam pintar Mi Band 2.

Aplikasi ini membolehkan anda memantau tahap kecergasan harian, selain boleh menetapkan sasaran langkah berjalan untuk mencapai matlamat pada akhir bulan. Anda juga boleh mengetahui berat badan semasa menggunakan alat penimbang berat Mi Scale yang diletakkan di rumah.

Sepanjang mengulas telefon pintar Xiaomi Redmi Note 5 ini, kami merasakan telefon ini sesuai bagi mereka yang gemar menonton video dan mengambil gambar. Untuk bermain permainan mudah alih pula ia tidak dikatakan tidak bagus, cuma bila kehabisan bateri itu ia agak lama untuk dicaskan semula.

Antaramuka EMUI 9.5 juga amat mesra pengguna, sekali lagi kami katakan gesture yang mirip seperti iPhone X sangat mudah. Tidak ada butang navigasi sekaligus membuatkan paparan lebih kemas dan nampak penuh.

Kamera tidaklah sebaik yang dikhabarkan oleh pihak Xiaomi sendiri. Bagi kami ia masih berada di tahap sederhana dan memerlukan kemas kini dari semasa ke semasa untuk menjadikan ia lebih baik. Daripada segi binaan, telefon ini terasa seperti peranti berharga di bawah RM2,000.

Apa yang sangat terkilan ialah fungsi pengecasan tidak menyokong pengecasan pantas. Selain daripada itu, kesemua aspek agak memuaskan. Bagi yang ingin mendapatkan peranti ini, kotak pembungkusan tidak didatangkan bersama fon telinga, jadi anda perlu dapatkannya secara berasingan.